News Today: नौकरशाहों के निजी क्षेत्र प्रेम पर लगेगा अंकुश\nनौकरशाहों के निजी क्षेत्र प्रेम पर लगेगा अंकुश\nनिजी क्षेत्र का मोहपाश नौकरशाहों को वर्षो से अपनी ओर आकर्षित करता रहा है। यही कारण है कि वर्ष 2001 के बाद से 100 से अधिक नौकरशाहों ने निजी क्षेत्र की नौकरी पकडऩे की खातिर सरकारी नौकरी से या तो स्वैच्छिक सेवानिवृत्ति ले ली या फिर रिटायरमेंट के बाद निजी क्षेत्र का रूख किया है। कैरियर के बीच में नौकरी छोड़ देना आईएएस एवं आइपीएस अधिकारियों के लिए कोई नई बात नहीं है,लेकिन प्रशासनिक सेवा से रिटायर होकर निजी क्षेत्र में शानदार नौकरियां तलाशने वाले नौकरशाहों को तगड़ा झटका लगने वाला है। मौजूदा नियम के मुताबिक, सरकारी अफसर रिटायरमेंट के बाद, कम से कम एक साल तक निजी क्षेत्र में नौकरी नहीं कर सकते हैं। इस एक साल की अवधि को कूलिंग ऑफ पीरियड कहा जाता है। घोटालों की शृंखला से जूझती केंद्र सरकार इस अवधि को बढ़ाकर तीन साल करना चाहती है। केंद्रीय मंत्री वी नारायणस्वामी के नेतृत्व में कार्मिक एवं प्रशिक्षण मंत्रालय मौजूदा नियम में बदलाव को अंतिम रूप दे रहा है, ताकि जल्द ही उसे कैबिनेट से मंजूरी मिल सके।\nऐसे मामलों में हमेशा ही निहित स्वार्थ की संभावना बनी रहती है। हम इसे रोकना चाहते हैं। हम कूलिंग ऑफ पीरियड को फिर से तीन साल करना चाहते हैं। सात-आठ साल पहले इसे घटा कर एक साल कर दिया गया था। इस तर्क के पीछे यह सवाल छुपा हुआ है कि क्या आईएएस अफसरों को निजी क्षेत्र में काम करने की इजाजत दी जानी चाहिए? खासकर तब, जबकि लॉबिंग उसके काम का महत्वपूर्ण हिस्सा हो। हालांकि अपनी सीमाओं के बावजूद, मनमोहन सिंह के नेतृत्व वाली यूपीए सरकार ने सरकारी अफसरों की निष्ठा और आचार संहिता बनाए रखने के लिए अपने तई भरसक प्रयास किए हैं।\nलेकिन यह बात भी पूरी तरह सही है कि रिटायरमेंट के बाद निजी क्षेत्र में नौकरी करने की इछा रखने वाले अफसरों के आग्रह को सरकार बहुत अच्छे ढंग से मैनेज नहीं कर पाई है। देखा जाए तो मनमोहन सरकार कूलिंग ऑफ पीरियड के नियम लागू करने के मामले में काफी ढीली साबित हुई है, जबकि रिटायर होने वाले अफसरों के लिए इन नियमों का पालन करना अनिवार्य होता है। मिसाल के तौर पर इन मामलों पर एक नजर डालते हैं।\nदरअसल, कॉरपोरेट रणक्षेत्र में प्रतिस्पर्धा के बीच ख़ुद को बचाए रखने और आगे बढ़ाने के लिए कंपनियों के पास दो ही विकल्प हैं- या तो वे नेताओं और अफ़सरों को रिश्वत दें या फिर अवकाश प्राप्त अफ़सरों को अपने यहां नौकरी पर रखें जो उनके लिए राजनीतिक और अफ़सरशाही वर्ग से निपट सकें। पहले की तुलना में दूसरा विकल्प बहुत तेजी से लोकप्रिय होता जा रहा है। निजी क्षेत्रों में आकर्षक तनख्वाह और भारतीय प्रशासनिक सेवा एवं भारतीय पुलिस सेवा की मुश्किल भरी नौकरी सहित विभिन्न कारणों के चलते आईएएस एवं आइपीएस अफसरों के नौकरी छोडऩे का सिलसिला जारी है। बीते तीन साल में 30 अधिकारियों ने आइपीएस की नौकरी छोड़ दी। अखिल भारतीय सेवा में भारतीय पुलिस सेवा (आइपीएस) की नौकरी काफी लोकप्रिय है, बावजूद इसके आइपीएस अफसर करियर के बीच में ही नौकरी छोड़ रहे हैं। बीते तीन सालों के आंकड़ों पर नजर डालें तो पता चलता है कि 2008 में 12, 2009 में दस और 2010 में आठ आइपीएस अधिकारियों ने नौकरी छोड़ी।\nआईएएस अफसर अशोक मोहन चक्रवर्ती पश्चिम बंगाल के प्रमुख सचिव पद से 30 अप्रैल 2010 को रिटायर हुए। उन्होंने आईएएस कैडर पर नियंत्रण रखने वाले कार्मिक एवं प्रशिक्षण विभाग (डीओपीटी) से एस्सार समूह में काम करने की इजाजत मांगी। राज्य सरकार और अन्य संबंधित एजेंसियों से मश्विरे के बाद डीओपीटी ने उन्हें हरी झंडी दिखा दी। चक्रवर्ती ने सात अक्टूबर 2010 को स्थानीय निदेशक के पद पर एस्सार समूह को अपनी सेवाएं देनी शुरू कर दीं। वित्त सचिव पद से रिटायर होने वाले अशोक झा को सरकार ने एक ऑटोमोबाइल कंपनी में सेवा देने की इजाजत दे दी। तीन वरिष्ठ अफसर तो ऐसी कंपनियों से जुड़ गए, जो या तो सीधे तौर पर या फिर परोक्ष रूप से कॉरपोरेट लॉबिंग से जुड़ी थीं। अब इसे संयोग ही कहा जाएगा कि तीनों ही कंपनियां लॉबिंग को लेकर चल रहे हालिया विवाद से किसी न किसी तरह जुड़ी हुई हैं। ये तीनों कोई मामूली अफसर भी नहीं थे। प्रदीप बैजल विनिवेश सचिव थे, जो बाद में टेलीफोन रेगुलेटरी अथॉरिटी ऑफ इंडिया (ट्राई) के चेयरमैन बने। अजय दुआ डिपार्टमेंट ऑफ इंडस्ट्रियल पॉलिसी एंड प्रोमोशन में सचिव थे। इसी तरह सीएम वासुदेव आर्थिक मामलों के सचिव और विश्व बैंक के बोर्ड में भारत की ओर से नामित कार्यकारी निदेशक थे।\nपीवी भिड़े 31 जनवरी 2010 को राजस्व सचिव के पद से रिटायर हुए थे। डीओपीटी ने उन्हें पांच कंपनियां ज्वाइन करने की इजाजत दी है। इनमें नॉसिल लिमिटेड, हिडेलबर्ग सीमेंट इंडिया लिमिटेड, ट्यूब इंवेस्टमेंट इंडिया लिमिटेड, एल एंड टी फाइनेंस लिमिटेड और ग्लैक्सो स्मिथक्लाइन फार्मास्यूटिकल्स लिमिटेड शामिल हैं। नरेश दयाल 30 सितंबर 2009 को केंद्रीय स्वास्थ्य एवं परिवार कल्याण मंत्रालय में सचिव पद से रिटायर हुए थे। जल्द ही उन्होंने ग्लैक्सो स्मिथक्लाइन कंज्यूमर हेल्थकेयर में अनाधिकारिक निदेशक के तौर पर जुडऩे की अर्जी दाखिल कर दी। 21 मई 2010 को उन्हें इजाजत भी दे दी गई।\nउत्तर प्रदेश कैडर के 1973 बैच के अफसर अजय शंकर ने 31 दिसंबर 2009 को वित्त एवं उद्योग मंत्रालय से रिटायर होकर निदेशक के पद पर टाटा टी ज्वाइन कर लिया। इसी तरह यूनियन टेरिटरी कैडर के 1969 बैच के अफसर अनिल बैजल 31 अक्टूबर 2006 को शहरी विकास मंत्रालय के सचिव पद से रिटायर हुए। उन्हें 22 जून 2007 को इंफ्रास्ट्रक्चर डेवलपमेंट फाइनेंस कंपनी के पब्लिक-प्राइवेट पार्टनरशिप इनिशिएटिव के सलाहकार व चेयरमैन पद पर ज्वाइन करने की इजाजत मिल गई।\nतमिलनाडु कैडर के 1975 बैच के अफसर बृजेश्वर सिंह ने हाल में सड़क परिवहन और राष्ट्रीय राजमार्ग मंत्रालय को पत्र लिखकर एल एंड टी बिल्डिंग्स ज्वाइन करने की इजाजत मांगी है। उल्लेखनीय है कि एल एंड टी समूह ने हाल में विभिन्न व्यवसायों को अलग-अलग करने की रणनीति के तहत यह कंपनी बनाई है। मंत्रालय इस बात पर राजी है कि बृजेश्वर सिंह स्वतंत्र निदेशक के रूप में एल एंड टी बिल्डिंग्स ज्वाइन कर सकते हैं।\nयूं तो इसमें कहीं कोई गड़बड़ी नजर नहीं आती, मगर शीर्ष नौकरशाहों को इतनी आसानी से इस तरह की इजाजत देने पर त्योरियां चढ़ सकती हैं। हाल में इस मुद्दे पर पुनर्विचार के अलावा सरकार ने कूलिंग ऑफ पीरियड में छूट दिए जाने को लेकर कभी कोई ठोस बचाव पेश नहीं किया। कैबिनेट का मसौदा तैयार करने वाले सरकारी अफसर इस बात की पुष्टि करते हैं कि कूलिंग ऑफ पीरियड के मामले का फिर से अध्ययन किया जा रहा है। नाम न छापने की शर्त पर एक अफसर ने कहा, एक खास तरह का काम है, जिसे करने की इजाजत रिटायर्ड सरकारी अफसरों को नहीं मिलनी चाहिए। फिलहाल तो सरकारी नीतियों में इस तरह के भेद का प्रावधान ही नहीं है। मिसाल के तौर पर, कूलिंग ऑफ पीरियड पूरा होते ही सेना से रिटायर हुए अफसर हथियार बेचने वाली कंपनियों में नौकरी कर सकते हैं। क्या सरकार को उन्हें इस तरह की इजाजत देनी चाहिए? सरकार का मसौदा इसकी भी पड़ताल करेगा कि क्या आईएएस अफसर को ऐसी लॉबिंग फर्म या किसी कंपनी से जुडऩे दिया जाना चाहिए, जिससे उनके अंतिम तीन पदों का कोई लेना-देना रहा हो। सही कहा जाए तो कूलिंग ऑफ पीरियड के फॉर्मूले को ही लॉबिंग में अनैतिकता रोकने के लिए काफी समझना ठीक नहीं होगा।\nअधिकारी यह भी कहते हैं कि नीरा राडिया प्रकरण और पूर्व ट्राई अध्यक्ष के रिटायरमेंट के तुरंत बाद कॉरपोरेट लॉबिंग फर्म से जुडऩे का मामला कूलिंग ऑफ पीरियड में बदलाव के बारे में फिर से सोचने का बड़ा कारण बना। ऐसे और भी मामले हैं, जिनमें सेवानिवृत्त अधिकारी ऐसी कंपनियों से जुडऩे की चाहत रखते हैं, जिनके साथ उनका संबंध सरकारी नौकरी में रहते हुए भी था, जैसे कि भारतीय राष्ट्रीय राजमार्ग प्राधिकरण के एक पूर्व अधिकारी एक निर्माण कंपनी से जुडऩा चाहते थे। स्पष्टीकरण मांगने पर पता चला कि एक खास क्षेत्र में उनके रहते हुए उस कंपनी को कई ठेके दिए गए थे। आखिरकार, उन्हें वह कंपनी ज्वाइन करने की इजाजत नहीं मिली।\nडीओपीटी एक और नजरिए से भी इस मामले को देख रही है: एक विचार यह भी है कि कूलिंग ऑफ पीरियड इस मसले को पूरी तरह नहीं सुलझा सकता, क्योंकि कई बार रिटायर हो चुके अधिकारी इसे बाईपास करते हुए फुलटाइम कर्मचारी होने की बजाय सलाहकार बनकर कंपनियां ज्वाइन कर लेते हैं। 2जी स्पेक्ट्रम घोटाले के बाद से तो यह खास रिश्ता ज्यादा ही चर्चा में आ गया है। सरकार इस गठबंधन को तोडऩे के रास्ते निकालने की दिशा में काम कर रही है। विशेष रूप से, चार पूर्व नौकरशाहों के पीआर कंसल्टेंट और लॉबिस्ट नीरा राडिया के संपर्क में रहने के मामले की बड़ी बारीकी से जांच की जा रही है। यह वही नीरा राडिया हैं, जिनकी फर्म में वैष्णवी कॉरपोरेट कम्युनिकेशंस, नोएसिस स्ट्रैटजिक कंसल्टिंग सर्विसेस, विटकॉम कंसल्टिंग और न्यूकॉम कंसल्टिंग शामिल हैं।\nजिन नौकरशाहों पर उंगलियां उठी हैं, उनमें ट्राई के पूर्व अध्यक्ष व पूर्व विनिवेश सचिव प्रदीप बैजल, आर्थिक मामलों के पूर्व सचिव सीएम वासुदेव, इंडस्ट्रियल पॉलिसी एंड प्रमोशन के पूर्व सचिव अजय दुआ और ट्राई के पूर्व सदस्य डीपीएस सेठ शामिल हैं। जैसे ही घोटाला सामने आया, कैबिनेट सचिवालय ने तुरंत नीरा राडिया की फर्म वैष्णवी कम्युनिकेशंस से इनके रिश्तों की पड़ताल की थी। ट्राई से रिटायर होने के बाद बैजल राडिया की फर्म वैष्णवी कम्युनिकेशंस से जुड़ गए थे और फिर राडिया के साथ पार्टनरशिप में नोएसिस कम्युनिकेशन की स्थापना की थी। जब 2जी घोटाला सामने आया, तब बैजल नोएसिस के चेयरमैन थे। माना जा रहा है कि डीओपीटी अब रिटायर होते ही कूलिंग ऑफ पीरियड से छूट मांगने वाले नौकरशाहों के आग्रह पर सख्त रवैया अपनाएगा। डीओपीटी के अधिकारियों का कहना है कि उन्हें हर महीने ऐसे 10-12 प्रार्थनापत्र जरूर मिलते हैं और कोई आश्चर्य नहीं कि इनमें से ज्यादातर आर्थिक मंत्रालयों से जुड़े नौकरशाहों के होते हैं। विभाग ने अब तक काफी नर्म रवैया अपनाया है, मगर हाल के दिनों में सामने आए इन मामलों ने उसे और सावधानी बरतने पर मजबूर कर दिया है।\nउदाहरण के लिए जरा इन दो मामलों पर एक नजर डालिए\nहाल में, विभाग ने भारतीय राजस्व सेवा (आईआरएस) से सात महीने पहले रिटायर हुए एक अधिकारी का आग्रह ठुकरा दिया, जिन्हें दो निजी कंपनियों से 30-30 लाख रुपये प्रति माह के ऑफर मिले थे। इसी तरह के एक अन्य मामले में विभाग ने शहरी विकास मंत्रालय से रिटायर हुए एक अधिकारी को निर्माण कार्य करने वाली एक निजी कंपनी से जुडऩे की इजाजत नहीं दी। बाद में जांच से पता चला कि इस अधिकारी के कार्यकाल में उस निजी कंपनी को मंत्रालय की तरफ से कई ठेके दिए गए थे।पर एस्सार समूह से जुड़े पश्चिम बंगाल के पूर्व प्रमुख सचिव चक्रवर्ती अधिकारियों के निजी कंपनियों से जुडऩे को अनुचित नहीं मानते। वह कहते हैं, इसमें किसी तरह की गड़बड़ी कैसे हो सकती है? किसी भी अधिकारी को अनुमति देने से पहले सरकार ऐसे सभी पहलुओं की जांच करती है। एस्सार समूह से जुडऩे से पहले मुझे भी पांच महीने इंतजार करना पड़ा था। भिडे कहते हैं, इसमें गड़बड़ी क्यों हो सकती है? मैंने एक सरकारी खाद कंपनी चलाई है। निजी क्षेत्र मेरे अनुभव को इस्तेमाल कर सकता है। मैं अभी काम कर सकता हूं, मगर सरकार को अब मेरी सेवाओं की जरूरत नहीं है। इसलिए मैंने निजी क्षेत्र से जुडऩे का फैसला लिया।इसी तरह दयाल ने भी टीएसआई से कहा, सरकार ने मुझे जो भी जिम्मेदारी दी, मैंने उसे बाखूबी निभाया। निजी क्षेत्र में भी मैं अपनी जिम्मेदारियों को ऐसे ही निभाउंगा।\nडीओपीटी के अधिकारियों की मानें तो रिटायरमेंट के बाद निजी क्षेत्र से जुडऩे का आग्रह करने वाले अधिकारियों की सूची काफी लंबी है। एक जनवरी 2007 तक अनिवार्य कूलिंग ऑफ पीरियड दो साल हुआ करता था, मगर आईएएस अधिकारियों की जबरदस्त लामबंदी के चलते इसे घटाकर एक साल कर दिया गया। इतना ही नहीं, अधिकारियों का एक वर्ग ऐसा भी है, जो ऐच्छिक सेवानिवृत्ति लेकर निजी क्षेत्र से जुड़ जाता है।\nयूपी कैडर के 1976 बैच के अधिकारी अशोक कुमार खुराना ने नवंबर 2007 में ऊर्जा मंत्रालय में अतिरिक्त सचिव के पद से ऐच्छिक सेवानिवृत्ति ली थी। अप्रैल 2008 में उन्हें जेपीएसके स्पोट्र्स से जुडऩे की अनुमति दे दी गई। उत्तराखंड कैडर के 1975 बैच के अधिकारी ओपी आर्या ने मई 2008 में समय से पहले रिटायरमेंट ले लिया था। डीओपीटी से जनवरी 2009 में अनुमति मिलने के बाद वह जेपी गंगा इंफ्रास्ट्रक्चर कॉरपोरेशन लिमिटेड में मुख्यकार्यकारी अधिकारी बन गए।\nकहते हैं कि इन अधिकारियों को निदेशक के तौर पर एक बार बैठने के लिए दस हजार रुपये और सालाना 170 करोड़ रुपये तक वेतन मिल जाता है। यदि उन अधिकारियों को भी जोड़ लिया जाए, जिन्होंने केवल राज्य सरकारों से अनुमति लेकर निजी क्षेत्र में नौकरी कर ली है, तो यह सूची और भी लंबी हो जाएगी। नियम कहता है कि सचिव पद से नीचे तीन साल तक राज्य सरकार की नौकरी करने वाले अधिकारियों को केंद्र से नहीं, बल्कि राज्य सरकार से अनुमति लेना ही काफी है। इससे उनका काम और भी आसान हो जाता है।\nये मामले तो हाल के दिनों में खबरों में रहे हैं। 1990 के दशक की शुरुआत में तो ऐसे ढेर सारे मामले सामने आए थे, जब रुपर्ट मरडॉक ने दूरदर्शन के प्रमुख रतिकांत बासु को भारत में स्टार के प्रमुख के तौर पर अपने साथ जोड़ लिया था। बासु के साथ सूचना विभाग की वरिष्ठ अधिकारी उर्मिला गुप्ता और इंदिरा मानसिंह भी स्टार से जुड़ गई थीं।\nदिसंबर 2010 में रिटायर हुए एचएचएआई के पूर्व अध्यक्ष बृजेश सिंह ने सरकार से निर्माण क्षेत्र की बड़ी कंपनी एल एंड टी से जुडऩे की अनुमति मांगी है। ये उसी शृंखला की कड़ी है, जिसमें पूर्व सरकारी अधिकारियों और सरकारी कंपनियों के प्रमुखों की निजी क्षेत्र में जाने की इच्छा साफ तौर पर बढ़ती नजर आती है। हाल में, स्टील अथॉरिटी ऑफ इंडिया लिमिटेट (सेल) के पूर्व अध्यक्ष एसके रूंगटा ने बतौर प्रबंध निदेशक, वेदांता एल्यूमिनियम ज्वाइन किया है। यह तो वे कुछ नाम हैं जो पिछले दिनों चर्चा में रहे। ऐसे सैकड़ों नौकरशाह हैं जो निजी क्षेत्र में अपनी सेवाएं दे रहे हैं और कई जाने की तैयारी में हैं। अब देखना यह है कि सरकार नौकरशाहों के पलायन पर किस हद तक अंकुश लगा पाती है।\nप्रस्तुतकर्ता binod upadhyay/विनोद उपाध्याय पर 6:06 pm


यह भी शामिल है अमेरिकी डॉलर / स्विस फ्रैंक (USD / CHF), यूरो / अमेरिकी डॉलर (EUR / USD), अमेरिकी डॉलर / जापानी (USD / JPY), और ब्रिटिश पाउंड / अमेरिकी डॉलर (GPD / USD) "बड़ी कंपनियों"। भले ही, आपको मट्ठा की पुष्टि करनी चाहिए उसे आपका विदेशी मुद्रा दलाल प्रदान करता है चयनित विदेशी मुद्रा जोड़े आप पसंद करेंगे अपने धन का निवेश करने से पहले। एक ट्रेडिंग प्लेटफॉर्म स्थापित या तो किया जा सकता उपयोगकर्ता के पीसी या मोबाइल डिवाइस पर; उपयोगकर्ता व्यापार हो सलाहकार ट्रेडिंग रणनीति के लक्षण सकता है सीधे ऑनलाइन रूप में अच्छी तरह से। प्लेटफ़ॉर्म Windows, मैक ओएस, iOS, Android और दूसरों की तरह, किसी भी ऑपरेटिंग सिस्टम पर स्थापित किया जा सकता।\nइंटरनेट पर बिक्री के लिए कई "विदेशी मुद्रा व्यापार प्रणाली" हैं कुछ व्यापारी वहां से बाहर निकलते हैं जो "100 प्रतिशत सटीक विदेशी मुद्रा व्यापार सलाहकार ट्रेडिंग रणनीति के लक्षण प्रणाली" की तलाश करते हैं। वे सिस्टम खरीदते रहते हैं और आखिरकार निर्णय लेने का प्रयास करते हैं कि जीतने का कोई रास्ता नहीं है। यदि एसएमए को ऊपर की ओर निर्देशित किया जाता है और सीएमएफ नकारात्मक है, तो मुद्रा जोड़ी के मूल्यह्रास को खेलने की सिफारिश नहीं की जाती है, इसके बजाय, "बाड़ पर बैठना" बेहतर है, अर्थात स्थिति साफ होने तक प्रतीक्षा करें। बिक्री के लिए प्रवेश बिंदु एक समान सिद्धांत द्वारा फ़िल्टर किए जाते हैं।\nएक नियम के रूप में, यदि किसी व्यवसाय को औपचारिक रूप दिया जाता है प्री-प्रोडक्शन वर्कशॉप, तब क्षेत्र छोटा होना आवश्यक है, और पंजीकरण की स्थिति सरल है। इसके अलावा, आपके द्वारा बेचे जाने वाले व्यंजन प्लास्टिक हो सकते हैं, और इससे क्रय आपूर्ति, रसायन और लड़ाई की लागत कम हो जाती है। कोनों को प्रक्षेपित करने की विशेष रूप से उत्तरी चरणबद्ध हीरा योजना पूरी तरह से द्रविड़ आर्टिक्यूलेशन के साथ बनाए गए मंदिरों सलाहकार ट्रेडिंग रणनीति के लक्षण में अपनाई गई थी। इस योजना के अनुसार निर्मित 12 वीं शताब्दी संरचनाएं विद्यमान हैं: बसवाना बागवाड़ी में बसेश्वर मंदिर, देवूर में रामेश्वर मंदिर और इंगलेश्वर और येवुर के मंदिर, कल्याणी क्षेत्र के आसपास, जहां नागरा मंदिर आम थे। यह योजना उत्तरी भारत में केवल 11 वीं शताब्दी में अस्तित्व में आई, यह एक संकेत था कि स्थापत्य विचार तेजी से यात्रा करते थे।\nआपका डोमेन आकर्षक और सार्थक होना चाहिए। छोटे नाम और अधिक आयु वाले डोमेन सलाहकार ट्रेडिंग रणनीति के लक्षण उच्चतम मूल्य प्राप्त करते हैं।\nसंघीय कानून द्वारा विनियमित पट्टे के मुख्य प्रकारों में शामिल हैं। इसी साल नवंबर में होने जा रहे अमेरिकी राष्ट्रपति चुनाव (US Presidential Elections 2020) में भारतीय एंगल तब जुड़ गया जब हाल में सलाहकार ट्रेडिंग रणनीति के लक्षण डेमोक्रेटिक उम्मीदवार जो बिडेन (Joe Biden) ने। उपकरण zillmere विकल्प कार्यशाला ऑनलाइन ऑस्ट्रेलिया दिन सार्वजनिक अवकाश qld व्यापार घंटे दलालों विकल्प क्वालिफाइंग विकल्प।\nखनन के अलावा, पैसा कमाने के लिए एक और बहुत ही सरल तरीका है - विनिमय पर मुद्रा खरीदना। KuCoin 1,000 सिक्के को 2018 के अंत तक साइट पर सूचीबद्ध करना चाहता है। KuCoin पर व्यापार करने के लिए, आपको cryptocurrency में क्रेडिट को KuCoin को भेजना होगा। दुर्भाग्य से, कूओक फिएट मुद्राओं (यूरो, डॉलर आदि) के खिलाफ व्यापार की पेशकश नहीं करता है। आपके पास बिटकॉइन या एथेरम खरीदने के अलावा और कोई विकल्प नहीं है (मैं ऐसा करता हूं Coinbase) और क्युकोन को भेजें। पुणे | नई दिल्ली: जून में धमाकेदार शुरुआत के बाद मानसून कमजोर पड़ गया है. उत्तरी और मध्य सलाहकार ट्रेडिंग रणनीति के लक्षण भारत के उपजाऊ क्षेत्र के साथ-साथ महाराष्ट्र के कुछ हिस्सों में सामान्य से बहुत कम बारिश के चलते प्रमुख फसलों के उत्पादन को लेकर चिंता बढ़ गई है. अगर बारिश हफ्ते भर में फिर से रफ्तार नहीं पकड़ती है तो हालात खराब हो सकते हैं।\nIQ Option में ट्रेंड्स पर आधारित कार्यनीति कैसे अपनाएं जुलाई 24, 2018\nसफल व्यापार के लिए चार्टिंग और विश्लेषण सितम्बर 14, 2017\nNadex समीक्षा और रेटिंग अप्रैल 18, 2017\nभारित बनाम घातीय चलते मूविंग मार्च 29, 2020


हिंदी -sarson ka saag-सरसों का साग\nसरसों का साग पंजाब की विशेषता है! इस स्वादिष्ट साग को मक्‍के की रोटी के साथ परोसा जाता है. आमतौर पर यह कोम्बो जाड़े के दिनों में बनाया जाता है जब ताजी सरसों बाजार में आसानी से उपलब्ध होती है. वैसे तो सरसों के साग को बनाने की कई विधिया हैं लेकिन मुझे यह विधि बहुत आसान लगती हैं और इस तारह से बनाया गया साग स्वडशीट भी बहुत होता है. तो आप भी बनाइए सरसों का साग और मक्‍के की रोटी और लिखना ना भूलें अपने सुझाव........\nअब एक बर्तन में लगभग2कप पानी गरम करें. उसमें आधा छोटा चम्मच नमक और चौथाई छोटा चम्मच शक्कर डालें. अब इसमें सरसों को गलने तक उबालें. इसमें तकरीबन5मिनट का समय लगता है.\nअब इसी तरह से पालक को भी उबाल लें. इसमें तकरीबन दो मिनट का समय लगता है. सरसों और पालक को पानी से निकालकर छलनी पर रखें और ठंडा होने दें.\nमक्‍के के आटे को2बड़े चम्मच पानी में घोलें. अब इस पेस्ट को साग में डालें. Mix weअब साग में नमक, मेथी पाउडर, और गरम मसाला डालें और सभी सामग्री को साग में अच्छे से मिलाएँ. साग को लगभग 7-8 मिनट के लिए पकने दें.


दिल्ली हिंसा : सिर्फ़ जानें नहीं गईं, बच्चों का भविष्य भी दांव पर लग गया है! | न्यूज़क्लिक\nदिल्ली हिंसा : सिर्फ़ जानें नहीं गईं, बच्चों का भविष्य भी दांव पर लग गया है!\n"दिन-रात शोर का माहौल और ये डर भी है कि कहीं कोई आकर मार ना दे। ऐसे हालात में कोई कैसे परीक्षा दे सकता है, इसलिए मुझे मजबूरी में बुधवार की परीक्षा छोड़नी पड़ी।"\n'मैंने पूरे साल मेहनत की, लेकिन पेपर नहीं दे पाया, मुझे नहीं पता अब मेरा क्या होगा!’\nयह चिंता 12वीं कक्षा में पढ़ने वाले भजनपुरा के हैदर मुनिस की है, हैदर फ़तेहपुरी मुस्लिम सीनियर सेकेंडरी स्कूल के छात्र हैं। गुरुवार 27 फ़रवरी को हैदर की अंग्रेज़ी की परीक्षा होनी थी लेकिन हिंसा के कारण वे परीक्षा नहीं दे पाए। अब उन्हें नहीं पता कि उनके रिज़ल्ट का क्या होगा, क्या परीक्षा दोबारा होगी या उन्हें एबसेंट क़रार दे दिया जाएगा।\nदिल्ली के उत्तर पूर्वी इलाके में हिंसा के बाद अब धीरे-धीरे लोगों की जिंदगी दोबारा पटरी पर लौट रही है। लेकिन इन सब के बीच बच्चों का भविष्य अभी भी दांव पर लगा हुआ है। दिल्ली समेत देशभर में इस समय सीबीएसई बोर्ड की परीक्षाएं जारी हैं। हिंसा के कारण बोर्ड ने बुधवार 26 फ़रवरी और गुरुवार 27 फ़रवरी को भी हिंसाग्रस्त इलाक़ों में होने वाली दसवीं और बारहवीं की बोर्ड परीक्षाओं को स्थगित कर दिया था। इस दौरान दिल्ली सरकार ने भी इन इलाक़ों में सभी स्कूलों को बंद करने का आदेश दे दिया था। लेकिन ऐसे में उन छात्रों का भविष्य अधर में है जो हिंसाग्रस्त इलाक़ों में रहते हैं लेकिन उनका सेंटर इन इलाक़ों से बाहर पड़ता है।\nहैदर जैसे और भी कई छात्रों ने अपने भविष्य को लेकर चिंता ज़ाहिर की। कई छात्रोें का कहना है कि अभी भी उनके कानों में बार-बार धमाके की आवाज़ें गूंज रही हैं, आंखों के सामने हिंसा का भयानक मंज़र तैर रहा है, आस-पास के दोस्तों से उनका पूरी तरह से कट ऑफ़ हो गया है और अब उन्हें घर से बाहर निकलने में भी डर लगता है।\nआइशा दसवीं की छात्रा हैं और मौजपुर में रहती हैं। बुधवार 26 फ़रवरी को आइशा का अंग्रेजी का पेपर था। लेकिन आइशा तैयारी के बावजूद पेपर देने नहीं जा पाईं। आइशा को डर था कि कहीं भीड़ उन्हें या उनके पिता को मुस्लिम समझकर निशाना ना बना ले। अपनी आप बीती सुनाते हुए वो डर के मारे रोने लगती हैं। अब उन्हें समझ नहीं आ रहा है कि आगे क्या होगा?\nआइशा ने न्यूज़क्लिक से बातचीत में कहा, "मैं तीस हजारी के क्वीन मेरीज़ सीनियर सेकंडरी स्कूल में पढ़ती हूँ। सोमवार को धमाके की कई ख़बरें आ रही थीं, उस दिन जैसे-तैसे मैंने पेपर दिया लेकिन उसके बाद से मैं एक दिन भी नहीं पढ़ पाई हूं। दिन-रात शोर का माहौल और ये डर भी है कि कहीं कोई आकर मार ना दे। ऐसे हालात में कोई कैसे परीक्षा दे सकता है, इसलिए मुझे मजबूरी में बुधवार की परीक्षा छोड़नी पड़ी।"\nजाफ़राबाद इलाक़े में रहने वाली मदिहा भी बुधवार को परीक्षा नहीं दे पाईं। वो कहती हैं कि जब सीबीएसई हिंसाग्रस्त इलाक़ों के सेंटर पर परीक्षा रद्द कर सकता है तो बोर्ड को उन छात्रों के बारे में भी सोचना चाहिए जिनके सेंटर दूसरे इलाक़ों में हैं लेकिन वो रहते उत्तर पूर्वी इलाक़ों में हैं।\nदिल्ली हिंसा के कारण परीक्षा ना दे पाने का जितना दुख छात्रोें को है, उनके अभिवावक भी उतने ही परेशान हैं। कई अभिवावकों का कहना है कि उनके बच्चों का भविष्य ख़तरे में पड़ गया है। वो कहते हैं कि बीते दिनों जो भी कुछ हुआ, बच्चों के दिमाग पर उसका गहरा असर हुआ है। सब कुछ शांत होने के बाद भी तनाव में बच्चे कैसे पेपर देंगे और उनके क्या नंबर आएंगे?\nशिव विहार की आस्था अपने बच्चे के भविष्य को लेकर परेशान हैं। वो कहती हैं, "मेरा बेटा 12वीं में पढ़ता है, उसका सेंटर पुरानी दिल्ली में है, लेकिन हम नहीं जा पाए। मैंने सीबीएसई में इसके लिए संपर्क किया लेकिन वहां किसी ने कोई जवाब नहीं दिया, फिर हमने स्कूल में एप्लिकेशन लिखकर दी है कि हिंसाग्रस्त इलाक़े में रहने वाले बच्चों की परीक्षा दोबारा कराई जाए।"\nकई अभिवावकों का कहना है कि सुरक्षा पहले है, भविष्य में परीक्षाएं तो होती रहेंगी। परीक्षाएं पूरी दिल्ली में रद्द की जानी चाहिए थीं। दोबारा पेपर कैसा आएगा, प्रश्न पत्र ज़्यादा कठिन होगा या आसान इससे छात्रों की मार्किंग में भी अंतर हो सकता है। आख़िर में सबको आगे कॉलेज में एडमिशन लेना है, इस वजह से किसी के मार्क्स ज़्यादा होंगे और किसी के कम।\nहालांकि सीबीएसई उत्तर पूर्वी दिल्ली के छात्रों को लेकर आगे क्या करेगा ये अभी तक पूरी तरह साफ़ नहीं है। न्यूज़क्लिक ने इस संबंध में सीबीएसई से ईमेल के ज़रिये सवाल पूछने की कोशिश की है। ख़बर लिखे जाने तक हमें कोई जवाब नहीं मिला है।\nबोर्ड के विद्यार्थियों के अलावा कई अन्य स्कूली छात्र भी इस हिंसा से प्रभावित हुए हैं और रात-रात भर जागकर घर की रखवाली के कारण न वो सो पा रहे हैं और न ही पढ़ पा रहे हैं। साथ ही वो मानसिक तौर से परेशान हैं अपनी पढ़ाई को लेकर, अपने परिवार की सुरक्षा को लेकर।\nकरावल नगर में रहने वाले शिवम सिंह आठवीं के छात्र हैं, उन्होंने कहा, "मैं दिल्ली के सरकारी स्कूल में पढ़ता हूं, दो मार्च से हमारी परीक्षाएं होने वाली हैं। मैं ट्यूशन भी जाता हूं लेकिन जब से यहां माहौल ख़राब हुआ है मैं घर में कैद हूं। ट्यूशन तक नहीं जा पा रहा हूं। मुझे नहीं पता कौन सही है कौन गलत बस इतना जानता हूं कि जो भी हो रहा है सही नहीं हो रहा।"\nग़ौरतलब है कि राजधानी दिल्ली के एक बड़े इलाक़े में रविवार 23 फ़रवरी से हिंसा शुरू हुई थी। पहले हिंसा की कुछ छिटपुट ख़बरें आईं लेकिन सोमवार यानी 24 फ़रवरी की दोपहर तक लगने लगा कि दिल्ली में दंगे जैसा माहौल है। एक के बाद एक आगज़नी और सोशल मीडिया पर हिंसा के वीडियो, फ़ोटो वायरल होने लगे।\nसोमवार की रात तक नॉर्थ ईस्ट दिल्ली के बाबरपुर, मौजपुर, मुस्तफ़ाबाद, शिवपुरी, खजूरी ख़ास, चाँदबाग और अशोक विहार जैसे इलाकों में हिंसा होती रही। इस दौरान स्कूलों में भी बहुत नुकसान देखने को मिला है। तमाम अपील, वादों और दावों के बीच हक़ीक़त यह है कि दिल्ली में पढ़ने वाले छात्र ख़ुद को पिसा हुआ महसूस कर रहे हैं। वो हिंसा के चलते अपनी साल भर की महनत पर पानी फिरने से बेहद निराश और हताश हैं।


मुख्‍यमंत्री के उत्‍तराखण्‍ड जन आवास योजना प्रारम्भ करने के निर्देश | Himalaya Gaurav\nAugust 3, 2016 BUREAU0Comments CM RESIDENCE\nदेहरादून 03 अगस्त, 2016 (सू.ब्यूरो)\nउत्‍तराखण्‍ड प्रदेश के मुख्यमंत्री हरीश रावत ने हरिद्वार के दक्ष मन्दिर एवं कश्यप घाट पर वृक्षारोपण किया। उन्होंने जिलाधिकारी को निर्देश दिया कि दो वाटिकाएं विकसित की जाए। एक वाटिका महावीर त्यागी के नाम एवं एक वाटिक हीराबल्लभ त्रिपाठी के नाम पर रखने को कहा। उन्होंने कहा कि एच.आर.डी.ए. वृक्षारोपण एवं मेन्टीनेन्स का कार्य करेगा। मुख्यमंत्री ने डी.एफ.ओ को निर्देश दिये कि अधिकांश वृक्ष रूद्राक्ष, बेल एवं कदम्ब के लगाये जाएं। उत्तम क्वालिटि के रूद्राक्ष के वृक्ष नेपाल से मंगाए जाएं। उन्होंने लोगों को भी वृक्षारोपण करने के लिए प्रेरित किया। इससे पूर्व मुख्यमंत्री श्री रावत ने कांवड़ मेले के सकुशल सम्पन्न होने पर दक्ष मन्दिर में पूजा एवं जलाभिषेक किया। उन्होंने कांवड़ के सकुशल सम्पन्न कराने के लिए प्रशासन एवं स्थानीय लोगों को सुभकामनाएं दी।\nइस अवसर पर विधायक हरिदास, भीमलाल आर्य, महन्त रविन्द्र पुरी, महन्त मोहनदास कोठारी, संजय महन्त विश्वेश्वरानन्द, शरदपुरी महाराज, महन्त कमलदास, पूर्व नगर पालिका अध्यक्ष सतपाल ब्रहमचारी, राव अफाक अली, संतोष चैहान, ग्रेसी कश्यप, जिलाधिकारी हरबंस सिंह चुघ, एस.एस.पी. राजीव स्वरूप, डी.एफ.ओ. एच.के. सिंह आदि उपस्थित थे।\nमुख्यमंत्री हरीश रावत ने राज्य में जरूरतमंदों को आवास उपलब्ध करवाने के लिए उत्‍तराखण्‍ड जन आवास योजना प्रारम्भ करने के निर्देश दिए हैं। इसमें उत्‍तराखण्‍ड शहरी जन आवास योजना के तहत शहरी क्षेत्रों में 25 हजार आवास बनाए जाएंगे जबकि उत्‍तराखण्‍ड ग्रामीण जन आवास योजना के तहत ग्रामीण क्षेत्रों में 10 हजार आवास बनाए जाएंगे। नगर निकाय क्षेत्रों में बस स्टेंड व टैक्सी स्टेंड बनाए जाएंगे। महिलाओं व दिव्यांगजनों के लिए प्री-फेब्रिकेटैड उद्यमिता हाट भी स्थापित की जाएंगी। उक्त योजनाओं के लिए हुडको ने राज्य सरकार कोे ऋण उपलब्ध करवाने पर सैद्धांतिक सहमति दी है।\nबुधवार को बीजापुर हाउस में मुख्यमंत्री श्री रावत की अध्यक्षता में संबंधित अधिकारियों की बैठक में गरीब वर्गों को आवास उपलब्ध करवाने के लिए गहन मंथन किया गया। तय किया गया कि प्रधानमंत्री जन आवास योजना के साथ राज्य की जन आवास योजना भी शुरू की जाए। जितनी राशि केंद्र सरकार द्वारा दी जाती है, उतनी ही राशि राज्य सरकार द्वारा भी दी जाएगी। राज्य के शहरी क्षेत्रों में उŸाराखण्ड शहरी जन आवास योजना शुरू की जाएगी। इसमें 25 हजार आवास बनाए जाएंगे। इसी प्रकार ग्रामीण क्षेत्रों में उत्‍तराखण्‍ड ग्रामीण जन आवास योजना के तहत ग्रामीण क्षेत्रों में 10 हजार आवास बनाए जाएंगे। मुख्यमंत्री श्री रावत ने इसका विस्तृत वर्क प्लान तैयार करने और कार्यदायी संस्था के चयन के भी निर्देश दिए। शहरी व ग्रामीण क्षेत्रों में इन योजनाओं के तहत आवास निर्माण की अनुमानित लागत लगभग 900 करोड़ रूपए आएगी। हुडको द्वारा इसके लिए फंड उपलब्ध करवाने पर सहमति दी गई।\nमुख्यमंत्री श्री रावत ने प्रदेश के नगर निकाय क्षेत्रों में बस स्टेंड व टैक्सी स्टेंड बनाए जाने के भी निर्देश दिए। इसके लिए नगर निकायों को भूमि उपलब्ध करवानी होगी। जबकि निर्माण के लिए हुडको से लिए गए ऋण का भुगतान राज्य सरकार द्वारा किया जाएगा। ये बस स्टेंड व टैक्सी स्टेंड नगर निकायों के लिए आय का जरिया भी होंगे। मुख्यमंत्री ने कहा कि इस समय महिला स्वयं सहायता समूहों में काफी उत्साह है। हमें उनके लिए सहारा बनना होगा। महिला स्व्यं सहायता समूहों, महिला व दिव्यांग उद्यमियों के लिए उद्यमिता हाट बनाए जाएं। जहां भी नगर निकाय क्षेत्रों में भूमि उपलब्ध हों, छोटे मार्केट विकसित किए जाएं। उनके लिए प्री-फेब्रिकेटेड दुकानें बनाई जा सकती हैं। इसके लिए भी हुडको द्वारा 25 करोड़ का फंड उपलब्ध करवाने पर सहमति दी गई।\nबताया गया कि राज्य में राजीव गांधी आवास योजना के तहत मार्च 2017 तक 3130 आवास निर्मित किए जाने हैं। इनमें से 493 पूर्ण किए जा चुके हैं जबकि शेष विभिन्न स्तरों पर निर्माण प्रक्रिया में हैं। बैठक में संसदीय सचिव व विधायक राजकुमार, मुख्य सचिव शत्रुघ्न सिंह, सचिव आर मीनाक्षी सुंदरम, डीएस गब्र्याल, हुडको के देहरादून क्षेत्रीय प्रमुख सुधीर कुमार भटनागर सहित अन्य अधिकारी उपस्थित थे।\nदेहरादून 03 अगस्त 2016(मी0से0)\nप्रदेश के चिकित्सा, स्वास्थ्य, परिवार कल्याण, समाज कल्याण, आयुष, आयुष शिक्षा, विज्ञान एवं प्रौद्योगिकी, अर्द्धसैनिक कल्याण, गन्ना विकास एवं चीनी उद्योग मंत्री सुरेन्द्र सिंह नेगी की अध्यक्षता में विधान सभा स्थित उनके कार्यालय कक्ष में सशस्त्र बलों के भूतपूर्व एवं सेवारत कार्मिकों को मदिरा पर टैक्स व एक्साईज ड्यूटी शुल्क पूर्व की भांति यथावत रखने तथा अर्द्धसैनिक बलों को भी पूर्व सैनिकों की भांति मदिरा पर टैक्स, ड्यूटी आदि पर छूट दिये जाने विषयक मंत्रिमण्डल उपसमिति की बैठक आहूत की गई।\nबैठक में समिति द्वारा एसैसमेंट शुल्क तथा एक्साइज ड्यूटी में की गई बढ़ोतरी को पूर्व की भांति यथावत रखने का निर्णय लिया गया, साथ ही समिति द्वारा अर्द्धसैनिक बलों को भी सशस्त्र सैनिक तथा पूर्व सैनिकों की तरह वैट तथा एक्साइज ड्यूटी में लाभ देने का निर्णय लिया गया। मा0 मंत्री सुरेन्द्र सिंह नेगी ने कहा कि अर्द्धसैनिक बलों के सैनिकों का देश की सुरक्षा में महान योगदान है और सरकार द्वारा उनके हित में गहन चिन्तन किया जा रहा है तथा सरकार उनके हितों को ध्यान में रखते हुए आगामी कैबिनेट में इसके प्रस्ताव को प्रस्तुत करने के लिए कृत संकल्प हंै। उन्होंने अपर आयुक्त डी0बी0सिंह को सस्शत्र सैनिकों के कार्मिकों एवं भूतपूर्व सैनिकों के प्रतिनिधियों के संयोजन से बैठक आयोजित करके मदिरा के टैक्स बढ़ोदरी के संम्बन्ध में चर्चा करके आवश्यक निराकरण सुनिश्चित करने के निर्देश दिये।\nइस अवसर पर मा0 वन मंत्री दिनेश अग्रवाल ने कहा कि उत्तराखण्ड सैनिक बाहुल्य प्रदेश है जिसके उत्कर्ष में सशस्त्र सैनिकों तथा अर्द्धसैनिकों का महान योगदान रहा है। उन्होंने अपर आयुक्त एक्साइज डी0वी0सिंह को मदिरा के शुल्क में हुई बढ़ोतरी को सैनिकों/अर्द्धसैनिकों के हित में वापस लेने का निर्देश दिये।\nइस अवसर पर प्रदेश के पर्यटन मंत्री दिनेश धनै, सचिव अर्द्धसैनिक बल आनन्दवर्धन, अपर सचिव वित्त विनय शंकर पाण्डे उपस्थित थे।\n← गन्ना मूल्य का भूगतान तथा चीनी मिलों की समीक्षा\nजेलों में सी0सी0टी0वी कैमरे 10 करोड़; प्रीतम सिंह पंवार →


What To Do To Get The Stomach In Shape: These Ayurvedic Remedies And Easy Diet Tips Are Effective To Melt Belly Fat - How To Decrease Belly Fat: पेट का मोटापा पिघलाने के लिए असरदार हैं ये आयुर्वेदिक उपचार और आसान डाइट टिप्स\nहोमहेल्थHow To Decrease Belly Fat: पेट का मोटापा पिघलाने के लिए असरदार हैं ये आयुर्वेदिक उपचार और आसान डाइट टिप्स\nWritten by Avdhesh Painuly, Updated: 13 मार्च, 2022 2:53 PM\nHow To Decrease Belly Fat: पेट की चर्बी घटाने के तरीकों से इंटरनेट भरा पड़ा है.\nपेट की चर्बी घटाने के तरीकों से इंटरनेट भरा पड़ा है.\nहालांकि पेट की चर्बी घटाने के कारगर तरीके मौजूद हैं.\nलेकिन आयुर्वेद से अच्छा और कुछ नहीं हो सकता है.\nHow To Decrease Belly Fat Quickly: पेट की चर्बी घटाने के तरीकों से इंटरनेट भरा पड़ा है. कई लोग साइडइफेक्ट्स की वजह से वजन कम करने के उपाय करने से कतराते हैं और आसान वजन घटाने के तरीकों को छोड़कर हार्ड एक्सरसाइज या डाइट की ओर रुख करते हैं. जो कतई सही नहीं है. हालांकि पेट की चर्बी घटाने के कारगर तरीके मौजूद हैं जिनपर कई लोगों का भरोसा भी है. अगर आप भी वजन घटाने के नेचुरल तरीके तलाश रहे हैं तो आयुर्वेद से अच्छा और कुछ नहीं हो सकता है. कुछ आयुर्वेद चीजें पेट की चर्बी को बर्न करने में महत्वपूर्ण भूमिका निभाती हैं और वजन घटाने और शरीर के समग्र कामकाज में भी मदद करती हैं. अगर आप सब कुछ करके थक गए हैं तो यहां पेट की चर्बी से छुटकारा पाने के कुछ आयुर्वेदिक उपाय हैं जो कुछ ही समय में आपके पेट को अंदर कर फिट और स्लिम बनाने में मदद कर सकते हैं.\nबैली फैट घटाने के असरदार आयुर्वेदिक उपाय | Effective Ayurvedic Remedies To Reduce Belly Fat\nWeight Loss: आपके शरीर में है इन दो विटामिन की कमी तो कभी नहीं घटा पाएंगे वजन, जानें कमी दूर करने के लिए क्या खाएं\n1) फैट बर्न करने के लिए शहद और दालचीनी का इस्तेमाल माना जाता है. शहद को गुनगुने पानी के साथ लेने से पेट भरा होने का एहसास होता है. शहद और लहसुन कोलेस्ट्रॉल को भी कम करने में मदद करते हैं. शहद वजन घटाने में बेहद मददगार है.\n2) अगर आप एक्स्ट्रा पेट की चर्बी को कम करना चाहते हैं तो हल्दी, अदरक और शहद को मिलाकर इस्तेमाल करें. यह पेट के फैट को बर्न करने में मदद करता है.\nशतावरी के 10 चमत्कारिक लाभ, बुढ़ापे के लक्षण, डिप्रेशन, डायबिटीज को रखती है दूर, प्रजनन स्वास्थ्य के लिए भी कमाल\n3) बाला (Sida Cordifolia) एक अद्भुत आयुर्वेदिक जड़ी बूटी है, जो एल्कलॉइड से भरपूर होती है. ये जैव रासायनिक पदार्थ शरीर से एक्स्ट्रा फैट को बाहर निकालने में मदद करते हैं.\n4) तुलसी के पत्ते पोषक तत्वों से भरपूर होते हैं. तुलसी के पत्तों की दही का सेवन शरीर से चर्बी कम करने में मदद करता है. यह शरीर के एनर्जी लेवल को बढ़ाने के लिए भी सुनिश्चित करता है.\n5) नींबू पानी के जरिए फैट को कंट्रोल करना एक घरेलू कहावत है. यह भी बिल्कुल सही है. नींबू पानी में पेक्टिन और पॉलीफेनोल होते हैं जो भूख को दबाने का काम करते हैं और आपको पेट भरे होने का एहसास कराते हैं.\nलौंग की चाय आपको इन5स्वास्थ्य समस्याओं से दिला सकती है निजात, एसिडिटी तो गायब ही हो जाएगी\n6) सब्जा के बीज वजन को कंट्रोल करने में भी सहायक होते हैं क्योंकि ये फाइबर से भरपूर होते हैं. यह पाया गया है कि जब इसे पानी में भिगोया जाता है, तो यह 30-40 गुना फूल जाता है, जिससे अधिक खाने की भावना कम हो जाती है.\n7) कलौंजी और शहद का नियमित रूप से सेवन करने से वजन कम करने में मदद मिलती है.\n8) अजवाइन को रेचक गुणों के लिए भी जाना जाता है, जो मल त्याग की सुविधा प्रदान करता है जिससे शरीर के मेटाबॉलिज्म में वृद्धि होती है.\n9) मेथी दाना अगर आप सुबह खाली पेट इसका पानी पीते हैं तो ये वेट लॉस करने में कमाल कर सकता है. यह आपके पाचन को सुचारू बनाने में मदद करता है और साथ ही आपको गैस्ट्रिक समस्याओं से भी बचाता है.\n10) आमलकी (भारतीय आंवला), बिभीतकी (टर्मिनलिया बेलिरिका) और हरीतकी (टर्मिनलिया चेबुला) त्रिफला से बना मिश्रण ग्लूकोज और वजन घटाने में भी प्रभावी है.\nबैली फैट बर्न करने के आसान डाइट टिप्स | Easy Diet Tips To Burn Belly Fat\nआयुर्वेद कहता है कि वजन का सीधा संबंध कफ दोष से है. कफ को रोकने वाली डाइट इस चुनौती का सामना करने में मदद करेंगे. गर्म भोजन करना चाहिए, जो आसानी से पचने योग्य हो. जमे हुए और ठंडे फूड्स से बचना चाहिए.\nनाश्ता भारी होना चाहिए, दोपहर के भोजन के समय मध्यम भोजन करना चाहिए और रात 8 बजे से पहले हल्का भोजन करना चाहिए.\nजब भी आप खाना खा रहे हों तो यह सुनिश्चित करने की कोशिश करें कि आपका पेट कम से कम 25% खाली हो.\nकार्ब्स पर निर्भरता कम करें. चीनी, नमक और मैदे से सख्ती से परहेज करें.\nवजन घटाने के टारगेट तक पहुंचने के लिए गुनगुना पानी पीना काफी कारगर है. गर्म पानी शरीर के मेटाबॉलिज्म को बढ़ाता है.\nअपने भोजन को ठीक से चबाएं ताकि पेट के अंगों को कम मेहनत करनी पड़े.\nHow To Get Your Waist In ShapeHow To Decrease Belly FatBelly Fat Reduceweight lossbelly fathow to lose belly fatways to reduce belly fat


IIFA 2018 : सभी एक्ट्रेसेज को पीछे छोड़ श्रीदेवी ने जीता ये अवॉर्ड, स्टेज पर भावुक हुए बोनी | Sridevi Irrfan khan tumhari sulu bags the award at IIFA 2018 see the list here – News18 Hindi\nIIFA 2018 : सभी एक्ट्रेसेज को पीछे छोड़ श्रीदेवी ने जीता ये अवॉर्ड, स्टेज पर भावुक हुए बोनी\nइरफान खान की फिल्म हिंदी मीडियम के डायरेक्टर साकेत चौधरी के लिए भी आईफा अवॉर्ड्स की शाम यादगार रही. उन्हें इस फिल्म के लिए बेस्ट डायरेक्टर का अवॉर्ड मिला.\n| June 25, 2018, 07:53 IST\nसितारों से भरी IIFA अवॉर्ड्स की शानदार शाम गुजर चुकी है. अगर अबतक आप अपने फेवरेट स्टार्स को मिले अवॉर्ड्स से अनजान हैं तो डोंट वरी..क्योंकि यहां है शो की कुछ खास हाईलाइट्स. इसकी शुरुआत करते हैं बेस्ट फिल्म कैटेगरी से. इस कैटेगरी में विद्या बालन की फिल्म 'तुम्हारी सुलु' ने बाजी मारी. सुरेश त्रिवेणी की इस फिल्म में सपने देखने और कुछ करने की चाह रखने वाली हाउस वाइफ की कहानी दिखाई गई थी.\nबेस्ट एक्टर फीमेल की कैटेगरी से बॉलीवुड की 'चांदनी' श्रीदेवी को सम्मानित किया गया. आखिरी बार 'मॉम' में नजर आईं श्रीदेवी का 24 फरवरी 2017 को निधन हो गया था. उनका अवॉर्ड लेने फिल्म मेकर और उनके पति बोनी कपूर स्टेज पर पहुंचे थे. इस मौके पर वह भावुक नजर आए.\nबेस्ट एक्टर मेल कैटेगरी में इरफान खान ने अवॉर्ड अपने नाम किया. फिलहाल बीमारी के चलते लंदन में इलाज करा रहे इरफान आखिरी बार फिल्म 'करीब करीब सिंगल' में नजर आए थे.\nइरफान खान की फिल्म हिंदी मीडियम के डायरेक्टर साकेत चौधरी के लिए भी आईफा अवॉर्ड्स की शाम यादगार रही. उन्हें इस फिल्म के लिए बेस्ट डायरेक्टर का अवॉर्ड मिला. 'हिंदी मीडियम' में पाकिस्तानी एक्ट्रेस सबा कमर लीड में थीं.\nसीक्रेट सुपरस्टार में अपने किरदार से दर्शकों को जोड़ने वाली मेहर विज ने भी एक अवॉर्ड जीता. उन्हें बेस्ट सपोर्टिंग एक्ट्रेस का अवॉर्ड मिला. बता दें कि मेहर इसमें लीड एक्ट्रेस जायरा वसीम की मां के रोल में नजर आई थीं. एक ऐसी मां जो अपने पति की इच्छा की खिलाफ बेटी को गाने के लिए प्रोत्साहित करती है.\nबॉलीवुड के फैजल यानी नवाजुद्दीन सिद्दीकी को फिल्म 'मॉम' में अपने जानदार रोल के लिए बेस्ट सपोर्टिंग एक्टर का अवॉर्ड मिला. बता दें कि जल्द नवाज फिल्म मंटो और बाला साहब ठाकरे की बायोपिक में नजर आने वाले हैं.\nFirst published: June 25, 2018, 07:53 IST


SoCreate - 2020: चिंतन का साल, #WFH, और बहुत सी उम्मीदें\n2020: क्या साल था! और, आपको पता है कि मैं ये बोलने वाली पहली इंसान नहीं हूँ! इस साल आपको मेरी हॉलिडे की पार्टी की तस्वीरें और गिफ्ट देखने को नहीं मिलेंगे, जिन्हें मैं हर साल पोस्ट करती थी। लेकिन फिर भी, अब जब मैं पीछे मुड़कर देखती हूँ तो जिस तरह से SoCreate ने इतिहास के सबसे मुश्किल समय को काटा उसके बारे में सोचने पर तीन ऐसी चीज़ें हैं जिनपर मुझे बहुत गर्व होता है और जिनके लिए मैं बहुत शुक्रगुज़ार हूँ।\nSoCreate टीम के सदस्य माइक्रोसॉफ्ट टीमों के माध्यम से जुड़े रहे।\n1. हम अभी भी खड़े हैं, या सच कहूं तो आगे बढ़ रहे हैं\nहाँ, हम अभी भी खड़े हैं, और जी नहीं, हम स्थिर नहीं खड़े हैं। हमने SoCreate के पटकथा लेखन सॉफ्टवेयर के विकास में प्रगति की है और इसका इंतज़ार करने वाले लेखकों के समुदाय में बढ़ोतरी की है। अपने घरों से काम करते हुए भी, हमने इस साल नए सदस्यों को काम पर रखा है, और अपने साथ लिया है।\nमैं हमारी बड़ाई नहीं कर रही, लेकिन मैं एक पल के लिए इसकी सराहना करना चाहती हूँ कि कई लोगों के लिए चुनौतीपूर्ण साल होने के बावजूद इसके अंत में हमारे पास एक शानदार टीम मौजूद है। जब हम 13 मार्च को अपने घर गए थे, तो हमें लगा था कि हम कुछ हफ़्तों में वापस अपने ऑफिस आ जायेंगे। लेकिन यह लेख लिखते समय भी, मैं अभी अपने घर में हूँ और हमने एक दूसरे को नौ महीने से भी ज़्यादा समय से आमने-सामने नहीं देखा है। लेकिन एक-दूसरे को इतना याद करने के बावजूद, हमारे पास मौजूद शानदार, अत्याधुनिक तकनीक की वजह से, हमने काम पर, अपनी जीत का जश्न मनाते हुए वर्चुअल तरीके से ही सही, एक-दूसरे को हमेशा अपने सामने पाया। संपर्क में रहने के लिए घर पर इस्तेमाल के लिए कई हाई-एंड मॉनिटर, हमारे हाई पॉवर वाले सरफेस लैपटॉप, माइक्रोसॉफ्ट टीम, और सभी बिहाइंड-द-सीन कनेक्टिविटी और सुरक्षा पहलों, जिसे हमारे मुख्य प्रौद्योगिकी अधिकारी बिली सूज़ा और सीईओ जस्टिन काउटो ने बहुत पहले ही स्थापित कर दिया था, की वजह से घर आकर सबकुछ प्लग करते ही, यह काम करने लगा। यह बिल्कुल आसान था। यह बहुत राहत की बात थी कि इतने तनावपूर्ण समय के दौरान हमें तकनीकी समस्याओं का अलग से सामना नहीं करना पड़ा।\nदूर से काम करने के बावजूद हमारी टीम ने अपनी गति को धीमा नहीं किया, और इसके लिए हम सचमुच शाबाशी के हक़दार हैं।\n2. हम एक #WFH परिवेश में फल-फूल रहे हैं\nदेखिये, SoCreate कोई रिमोट कंपनी नहीं है। हमने हमेशा से यही माना है कि सबसे अच्छा और प्रभावशाली काम करने के लिए, हमें एक ऐसी जगह की ज़रुरत होती है जहाँ सभी एक साथ मिलकर काम कर सकें। हमने SoCreate का शानदार कार्यालय बनाने में बहुत मेहनत की है, जहाँ हमारी टीम अपने कामों पर फोकस कर सकती है। घर से काम करना अलग है, या सच कहूं तो बहुत अलग है।\nलेकिन, इस साल हमें यह पता चला कि यह उतना भी बुरा नहीं है। हममें से बहुत सारे लोग इस नए परिवेश में फल-फूल रहे हैं, यहाँ तक कि मैं भी। मेरे तनावपूर्ण सुबह की दिनचर्या में कमी आयी है - जब मुझे एक ख़ास समय पर घर से बाहर निकलने की कोशिश करनी पड़ती थी, अपने कुत्ते को डॉगकेयर में ले जाना पड़ता था, लंच पैक करना पड़ता था, डिनर बनाने के लिए समय पर घर पहुंचना पड़ता था – और लेकिन घर पर रहने से मुझे ज़्यादा शांति और स्पष्टता मिली है। मैं मानती हूँ कि मेरे पुराने भटकते हुए दिमाग में SoCreate की कोई गलती नहीं थी! लेकिन हमारी टीम के कई सदस्यों का परिवार है, और इस परिवर्तन से उन्हें बहुत आराम मिला है, मुझे इसका पूरा यकीन है। 😊 हालाँकि, हमारे काम के मुख्य घंटों के आसपास अनुकूल शुरुआत और अंत के समय के साथ (एक बार फिर, यह महामारी के पहले से था) हम इसे उपयोगी बनाने में कामयाब रहे हैं! और हम इसे आसान भी बना रहे हैं।\nइससे भी काफी आसानी होती है कि हमारी टीम में ऐसे सदस्य मौजूद हैं, जिनपर हम भरोसा कर सकते हैं। SoCreate ईमानदारी, विश्वसनीयता, संचार और कौशल के गुणों के आधार पर सावधानीपूर्वक अपनी टीम के सदस्यों को काम पर रखता है। इस तरह ध्यानपूर्वक काम करने की वजह से ही ऐसे साल में सफल होने की हमारी क्षमता पर बहुत ज़्यादा प्रभाव पड़ा है।\nहम दूर से काम नहीं करना चाहते थे, लेकिन जिस तरह से हमने इसे अपनाया है, मुझे उसपर गर्व है।\n3. हम उम्मीद से भरे हुए हैं\nहालाँकि, हमें पता है बहुत से लोगों ने उम्मीद छोड़ दी है, लेकिन हमने उम्मीद नहीं छोड़ी। जैसे-जैसे हम SoCreate के पटकथा लेखन सॉफ्टवेयर के लॉन्च के करीब आ रहे हैं, हम इसके भविष्य को लेकर उत्साहित और आशावादी बने हुए हैं, भले ही हमें इस बात का कोई आईडिया नहीं है कि 2021 में काम कैसा होने वाला है। जस्टिन और हमारी मुख्य वित्तीय अधिकारी रोज़ा काउटो ने इतने भयानक समय में टीम को सुरक्षित महसूस करवाने का बेमिसाल काम किया है (यहाँ तक कि उन्होंने साल ख़त्म होने पर हमें दी जाने वाली पार्टी कि जगह $350 के अमेज़न गिफ्ट कार्ड भी भेजे थे)। साथ ही, संचालन प्रमुख, एमी प्रुएट, ने यह सुनिश्चित करने के लिए हम सबको व्यक्तिगत रूप से संपर्क किया कि हमारे पास केवल काम में ही नहीं, बल्कि ज़िन्दगी में भी सफल होने के लिए सभी ज़रुरी चीज़ें हैं या नहीं। उन्होंने मुझे महामारी की शुरुआत में ही यह समझाया था कि भविष्य के बारे में सोचने के बजाय मुझे वर्तमान की समस्याओं को सुलझाने पर ध्यान देना चाहिए, और उनकी यह सलाह मुझे नए साल में और उसके आगे आने वाले सालों में ले जाएगी। अगर दुनिया भर में होने वाली चीज़ पर हमारा कोई बस नहीं है तो हम हर दिन छोटी-छोटी चीज़ों की सराहना करने के लिए समय निकालकर अपने आसपास उम्मीद खोज सकते हैं।\nइस साल, मैंने कभी पीछे मुड़कर नहीं देखा। यह बहुत भारी-भरकम था। और आपको पता है क्या? मैंने बहुत ज़्यादा आगे भी नहीं देखा। मैंने अपने हर दिन को गले लगाते हुए, पूरी शिद्दत से काम किया, और धीरे-धीरे उस दुनिया में ख़ुद को ढाला जो वापस कभी पहले जैसी नहीं होगी। आज यहाँ अपने घर के डेस्क पर, बगल में अपने कुत्ते के साथ बैठकर, मुझे यह कहते हुए गर्व हो रहा है कि हमने कर दिखाया। हम कामयाब हुए।\nनए साल के लिए शुभकामनाएं,\nSoCreate 2018 की खुशी मनाता है और आगे के लिए तैयार होता है\nSoCreate के कार्यालय में 2018 एक बड़ा, और व्यस्त साल रहा। हमारे इंजीनियरों ने नयी सुविधाओं का निर्माण किया और क्लाउड-आधारित त्रुटियों को ठीक किया जो 2019 में SoCreate के पटकथा लेखन प्लेटफॉर्म को तेजी से विकसित करने में सहायक होगा। और हमने अपनी नयी व्यावसायिक विकास उपाध्यक्ष एमी प्रुएट, और हमारी नयी सामुदायिक जनसंपर्क निर्देशक कोर्टनी मेज़नेरीक सहित, हमारी इंजीनियरिंग टीम के बाहर दो नए पदों पर लोगों को नियुक्त किया। हम तेजी से आगे बढ़ रहे हैं। एक स्टार्टअप होने के नाते, हमें इस बात पर गर्व है कि हम इतनी दूर तक आ गए हैं, और सफलता हमारे बिलकुल करीब है। हम आपके साथ अपने नए क्रांतिकारी पटकथा लेखन सॉफ्टवेयर को साझा करने के लिए बहुत उत्साहित हैं। हमारी टीम के कठिन ...\n2017 का समारोह - SoCreate में वर्ष समाप्ति की पार्टी\nसमय कैसे बीत गया? क्या आप भरोसा कर सकते हैं केवल कुछ हफ्तों में 2017 खत्म हो जायेगा और हम 2018 में होंगे? पिछले सप्ताहांत, पिछले साल की हमारी सभी सफलताओं की खुशी मनाने के लिए हमारी SoCreate टीम वर्ष समाप्ति की पार्टी के लिए एक साथ इकट्ठा हुई। पूरे सप्ताह हमारे सीईओ, जस्टिन क्यूटो, और हमारी सीएफओ, रोज़ा क्यूटो की कठिन मेहनत और योजना के बाद, आखिरकार वो दिन आ गया। शाम 6:30 बजे पार्टी शुरू हुई और SoCreate की टीम, अपने मेहमानों के साथ, सैन लुइस ओबिस्पो के समारोह स्थल हॉलैंड रैंच में आना शुरू हो गयी। मेहमानों के आने के बाद स्टार्टर और उनके मनपसंद ड्रिंक्स के साथ उनका स्वागत किया गया। सबके आने और कुछ स्नैक्स और बातचीत का लुफ्त उठाने के बाद, रात के खाने का ...


झज्जर: PNB का ATM उखाड़कर पिकअप में लोड करके ले गए बदमाश, CCTV पर किया स्प्रे | jhajjar - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nएटीएम उखाड़ ले गए चोर\nबहादुरगढ़ की सेक्टर6थाना पुलिस (Police) ने वारदात में प्रयोग की गई गाड़ी को दिल्ली-रोहतक नेशनल हाईवे (National Highway) पर स्थित रोहद गांव के पास से बरामद कर लिया.\nLast Updated: July 10, 2020, 9:41 AM IST\nझज्जर. बहादुरगढ़ में बेखोफ बदमाश रुपयों से भरी एक एटीएम मशीन को उखाड़ कर अपने साथ ले गए. मामला बहादुरगढ़ के कसार गांव का है, जहां रात के समय5अज्ञात बदमाश पंजाब नेशनल बैंक (Punjab National Bank) की एटीएम को उखाड़ ले गए. यह बदमाश एक बोलेरो पिकअप गाड़ी में सवार होकर आए थे. पहले तो बदमाशों ने एटीएम (ATM) और उसके आसपास लगे सीसीटीवी कैमरे पर काले रंग का स्प्रे कर दिया और बाद में रस्सी और लोहे की चेन की मदद से एटीएम मशीन को उखाड़ दिया.\nएटीएम मशीन उखाड़ने की आवाज सुनकर जब एटीएम बूथ के ऊपर वाले घर में रहने वाले लोगों ने शोर मचाया और बदमाशों पर गमले फेंक कर उन्हें रोकने का प्रयास किया, तो बदमाश उन्हें भी पिस्तौल दिखाकर मशीन अपने साथ उठाकर फरार हो गए. रात के समय ही ग्रामीणों की तरफ से पुलिस को सूचना दी गई. जिसके बाद पुलिस मौके पर पहुंची और कई टीमें बनाकर जांच में जुट गई.\nवारदात में प्रयोग गाड़ी बरामद\nसुबह के समय बहादुरगढ़ की सेक्टर6थाना पुलिस ने वारदात में प्रयोग की गई गाड़ी को दिल्ली- रोहतक नेशनल हाईवे पर स्थित रोहद गांव के पास से बरामद कर लिया. लेकिन वारदात को अंजाम देने वाले बदमाश और रुपयों से भरी एटीएम मशीन के बारे में फिलहाल पुलिस को कोई सुराग नहीं लग पाया है.\nपुलिस की ओर से पंजाब नेशनल बैंक के उच्च अधिकारियों को घटना के बारे में अवगत करवाया है और एटीएम मशीन के अंदर रखे केस के बारे में भी जानकारी मांगी है. बैंक के अधिकारी मौके पर पहुंचने के बाद ही पता चल सकेगा कि एटीएम के अंदर कितना कैश मौजूद था. कसार गांव में हुई इस वारदात से ग्रामीण सहमे हुए हैं. वही गांव के सरपंच टोनी ने पुलिस से आरोपियों को जल्द से जल्द गिरफ्तार करने की मांग की है.


Gulabo Sitabo Movie Review With Amitabh Bachchan And Ayushmann Khurrana Shoojit Sircar Shows Unique Satire On Lucknow And Its Style Gulabo Sitabo Review In Hindi - Inext Live\n⁄ Gulabo Sitabo movie review with Amitabh Bachchan and Ayushmann Khurrana\nGulabo Sitabo Review: जर्जर हवेली के लिए भिड़े मिर्जा और बांके, देखें आयुष्‍मान और अमिताभ की ये अनोखी कहानी\nUpdated Date: Fri, 12 Jun 2020 02:23 PM (IST)\nGulabo Sitabo Movie Review: जी आदाब वह क्या है न कि अमिताभ-आयुष्मान की नयी फिल्म आई है। लखनऊ की कहानी है सो मुलायजा... गौर फरमाइयेगा रिव्यू का अंदाज़ आज हमने लखनवी अंदाज में रखा है। हालांकि शूजित सिरकार की इस लखनवी पेशकश में टुंडे कबाब और अदब की भारी किल्लत है। फिल्म के किरदार तहजीब में रहने की एकदम तक्क्लुफ़ नहीं उठाते हैं। शूजित सरकार की दरअसल यह एंटिक टॉम जेरी है।\nGulabo Sitabo Review in Hindi: गुलाबो सिताबो मूवी में दो किरदार हैं। मिर्जा ( अमिताभ बच्चन) और बांके ( आयुष्मान खुराना) और दोनों निहायती बदतमीज और अव्वल दर्जे के लालची हैं। नाम हैं मिर्ज़ा, मगर नाम पर मत जाइएगा। मिर्ज़ा ग़ालिब की तरह प्यार मोहब्बत से गुलाबो सिताबो वाले मिर्ज़ा (अमिताभ बच्चन ) का कोई राब्ता नहीं है जनाब। इसके बावजूद इस पिक्चर में प्रेम कहानी उतनी ही मुक्कमल तरीके से गढ़ी गई है, जितनी आपकी चाय में इलायची की सुगंध. मिर्ज़ा को रेंट चाहिए, बांके को देना नहीं है। दोनों अब लड़े तो तब लड़े, लेकिन हवेली पर सब गिद्ध की तरह शिद्दत से नजर जमाये बैठे हैं कि हवेली कब हथिया लें। जैसा कि अनुराग कश्यप गैंग्स में कह गये हैं। एक ही जान है, अल्लाह लेगा कि मोहल्ला। और ऐसे में भंवरे ने खिलाया फूल, फूल कोई और राजकुमार लेकर निकल लेता है। अब ऐसे में राजकुमार कौन है, कौन है राजकुमारी और हवेली आख़िरकार होती किसकी है, शूजित ने कॉमेडी सटायर के अंदाज़ में कहानी बयां करने की कोशिश तो की है। एक वाक्य में कहें तो कहानी का सार यहीं है कि एक जौहरी को है हीरे की पहचान होती है। पढ़ें पूरा रिव्यू\nफिल्म : गुलाबो सिताबो\nकलाकार : अमिताभ बच्चन, आयुष्मान खुराना, फारूख जफ़र, बृजेन्द्र काला, विजय राज.\nनिर्देशक : शूजित सिरकार\nस्टोरी, स्क्रीनप्ले : जूही चतुर्वेदी\nओटीटी : Amazon Prime Video\nvar url = 'https://www.youtube.com/amp-youtube/o0qeQ_yHqtA';var type = 'youtube';var width = '100%';var height = '360px';var div_id = 'playid52'; playvideo(url,width,height,type,div_id);\nगुलाबो सिताबो दो कठपुतलियाँ हैं, और दोनों लड़ती हैं। तमाशा होता है। लोग मजा लेते हैं। और यही है शूजित के टॉम एंड जेरी। पुराना लखनऊ का एक इलाका है। वहां एक फातिमा महल है। नाम पर मत जाइएगा। महल नाम है, मगर ताजमहल जैसा खूबसूरत और आलीशान नहीं। वहां की मालकिन हैं, फातिमा बेगम (फारूख जफ़र)। उम्र 90 पार है, लेकिन बेगम के नखरे अब भी जवां हैं। मिर्ज़ा (अमिताभ बच्चन) 78 के हैं। उनकी हवेली पर नजर है और उसी चक्कर में फातिमा बेगम को पटाया था। और इस बीच आकर बैठ गया बांके, जो कि किरायेदार है। जो कि किराया नहीं, धौंस देता है। इस बीच में हवेली सबको चाहिए. सरकार, वकील, अर्कियोलोजी सब सीन में आ जाते हैं। मगर हवेली मिलती किसको है। यह देखना दिलचस्प हो सकता था। मगर अफ़सोस है ऐसा हो न सका है। ह्यूमन टच तो है फिल्म में। मगर शूजित-जूही टच बिल्कुल नदारद है।\nअब कहानी गढ़ने में चूक हुई है, अव्वल मगर इस फिल्म की जान, फिल्म की तमाम महिला किरदार हैं। जूही और शूजित ने उन्हें क्या खूब गढ़ा है। फिर चाहे वह फातिमा ( फारुख), फौजिया (सृष्टि) या फिर गुड्डो हो। लीड किरदारों के होते हुए महफ़िल यह लूट ले जाती हैं। खासकर फातिमा बेगम ने तो न्योछावर देने वाला अभिनय किया है। फिल्म की जान वह और उनके संवाद हैं। इनके अलावा लखनऊ का वास्तविक रूप शूजित ने अपने कैनवास से अच्छा दिखाया है। अमिताभ बच्चन से हमें यह सीख लेनी चाहिए कि उम्रदराज होने के बावजूद, अब भी किरदारों को किस शिद्दत से निभाते हैं वे। संगीत कहानी के मार्फिक अच्छा है।\nशूजित और जूही का अपना एक कॉमेडी टच होता है, जिसमें दर्शक को बहुत मशक्कत करने की जरूरत नहीं पड़ती। मगर इस फिल्म में पूरी तरह गुम है। काफी तलाशने से भी नहीं मिलती, उम्मीद होती है कि अगले दृश्य में अमा अब मिलेगा, अब मिलेगा। मगर पिक्चर खत्म हो जाती है, मिलता नहीं है। बेवजह कुछ किरदार थोपे लगे हैं। लिहाजा उनकी मौजूदगी कहानी को और कमजोर बनाती है। जूही अपने संवादों के लिए लोकप्रिय हैं। वह इसमें माहिर हैं। इस बार पता नहीं उनका वह मास्टर स्ट्रोक नजर नहीं आता। फिल्म का प्रोमोशन कई तरह के टंग ट्विस्टर के साथ किया गया है और अफसोस कि फिल्म की कहानी वैसी ही टंग ट्विस्टर बन कर रह गई है। उलझी हुई। काफी कोशिशों के बावजूद समझ नहीं आती।\nआयुष्मान खुराना न जाने इस पिक्चर में किस दुनिया की सैर पर थे। पहले दृश्य से अंतिम दृश्य तक वह अपनी पिछली फिल्मों के किरदारों की नकल करते नजर आये हैं। वह इस फिल्म की सबसे कमजोर कड़ी हैं। शिद्दत और मेहनत अमिताभ ने की है। बुड्ढे, खूसट मिर्जा के रूप में। उन्होंने अपने लहजे, अपने अंदाज़ सब पर मेहनत की है। मगर फिल्म की शान फातिमा यानि फारुख जफर हैं। बेहद बुजुर्ग होने के बावजूद जिस मोहब्बत से उन्होंने फातिमा का किरदार निभाया है, उफ उनके सामने सारी जवां बेगमें पानी मांगने लगें। इनके अलावा सृष्टि ने अव्वल दर्जे का काम किया है। बृजेन्द्र काला और विजय राज ने उबाऊ काम किया है।\nअमिताभ और आयुष्मान के फैन्स को बेसब्री से इस फिल्म का इंतजार तो था। मगर उन्हें निराश कर सकती है फिल्म. मगर इसके बावजूद एक बार वह देखेंगे जरूर. अच्छा हुआ कि फिल्म बड़े पर्दे पर नहीं आई. वर्ना आयुष्मान की हिट मशीन को धक्का लग सकता था।\nTags:Gulabo Sitabo,Gulabo Sitabo Review,Gulabo Sitabo Movie Review,Farrukh Jafar,Amitabh Bachchan,Ayushmann Khurrana,Srishti Shrivastava,Gulabo Sitabo Review In Hindi, Poornima Sharma,Vijay Raaz,Brijendra Kala,Nalneesh Neel,Tina Bhatia,Gulabo Sitabo Story, Gulabo Sitabo Cast, Shoojit Sircar,Vijay Raaz In Gulabo Sitabo,Shoojit Sircar Gulabo Sitabo,Ayushmann Khurrana In Gulabo Sitabo,Amitabh Bachchan In Gulabo Sitabo, Movie On Lucknow, गुलाबो सिताबो मूवी रिव्यू,


अमेरिका में कोरोना वायरस से होने वाली मौतों का आंकड़ा एक लाख के पार पहुँचा। – SNC Urjanchal News\nSanjay Kumar Dwivedi May 30, 2020\tअंतरराष्ट्रीय\nवाशिंगटन ।अमेरिका में कोरोना वायरस से होने वाली मौतों का आंकड़ा एक लाख के पार पहुँचा। बीते 24 घंटे में यहां कोरोना की वजह से हुई मौत के आंकड़े में फिर उछाल दर्ज किया गया है।24 घंटे में 1297 लोगों ने अपनी जान गंवाई है। अमेरिका में इसी के साथ कोरोना वायरस की वजह से हुई कुल मौतों की संख्या 101573 पहुंच गई है, जो दुनिया में सबसे अधिक है। वहीं, यहां कुल संक्रमितों की संख्या भी 17 लाख को पार कर चुकी है।\nगौरतलब है कि अमेरिका में कोरोना वायरस की वजह से सबसे अधिक तबाही देखने को मिली है. पिछले तीन महीने से लगभग पूरा देश बंद है और करीब ढाई करोड़ लोग अपनी नौकरी गंवा चुके हैं. दूसरी ओर अब अमेरिका से ऐसी तस्वीरें आ रही हैं, जो हैरान करती हैं. बीते दिन न्यूयॉर्क में एक सुपरमार्केट में लोगों की इतनी भीड़ जुट गई कि हालात बेकाबू हो गए. अंत में भीड़ ने पूरी सुपरमार्केट को लूट लिया और चंद सेकेंड में ही मार्केट खाली कर दिया।\nअमेरिकी राष्ट्रपति डोनाल्ड ट्रंप लगातार इस बात पर ज़ोर दे रहे हैं कि देश को दोबारा खोल दिया जाए. उन्होंने इस बारे में सभी राज्यों को आदेश भी जारी किए हैं, जिसमें धार्मिक स्थल, होटल, बार, स्कूल को तुरंत खोलने को कहा है. ट्रंप ने साफ तौर पर कहा है कि अगर राज्य ऐसा नहीं करते हैं, तो वह फेडरल गवर्नमेंट की ओर से ऐसा आदेश जारी कर देंगे. अगर पूरी दुनिया की बात करें तो अबतक लगभग 60 लाख लोग कोरोना वायरस की चपेट में आए हैं, जबकि 3.65 लाख लोगों की मौत हो चुकी है।


दिल्ली में कोरोना की नई गाइडलाइन जारी, घर से निकलने से पहले जरूर डालें एक नजर - Public Live\n(NCR BREAKING NEWS corona Delhi OMICRON positive\nदिल्ली में कोरोना की नई गाइडलाइन जारी, घर से निकलने से पहले जरूर डालें एक नजर\nJanuary 7, 2022 January 7, 2022 Public Live\t0 Comments\nदिल्ली में शुक्रवार रात से वीकेंड कर्फ्यू की शुरूआत होने जा रही है. इसी बीच दिल्ली आपदा प्रबंधन प्राधिकरण ने आज (शुक्रवार) मॉल्स, शॉपिंग कॉम्प्लेक्स और बाजारों में गैर-जरूरी सामानों की दुकानों को पूरे हफ्ते खोलने के लिए एक गाइडलाइन जारी की है.\nनई दिल्ली: राष्ट्रीय राजधानी दिल्ली में कोरोना के मामले हर दिन रिकॉर्ड तोड़ रहे हैं. ऐसे में दिल्ली के स्वास्थ्य मंत्री सत्येंद्र जैन (Satyendra Kumar Jain) ने बताया कि राजधानी में शुक्रवार को 17 हजार कोरोना के मामले आएंगे. जबकि गुरुवार तक यह आंकड़ा 15 हजार था. ऐसे में सतर्कता बरतते हुए दिल्ली डिजास्टर मैनेजमेंट अथॉरिटी (DDMA) ने नई गाइडलाइन जारी कर दी है.\nक्या कहती है DDMA की गाइडलाइन?\nबता दें कि दिल्ली में शुक्रवार रात से वीकेंड कर्फ्यू की शुरूआत होने जा रही है. इसी बीच दिल्ली आपदा प्रबंधन प्राधिकरण ने आज (शुक्रवार) मॉल्स, शॉपिंग कॉम्प्लेक्स और बाजारों में गैर-जरूरी सामानों की दुकानों को पूरे हफ्ते खोलने के लिए एक गाइडलाइन जारी की है. इसी के आधार पर हर जगह गैर-जरूरी सामानों की दुकानें खुल सकेंगी. इस गाइडलाइन में बताया गया है कि ऑड-ईवन आधार पर दुकानें कैसे खुलेंगी और साप्ताहिक बाजार में क्या व्यवस्था होगी.\nटाइमिंग का रखना होगा खास ख्याल\nआदेश के मुताबिक बाजारों/ परिसरों और गैर जरूरी सामानों से जुड़े मॉल की दुकानों को अब सुबह 10 बजे से रात 8 बजे के बीच ऑड-ईवन के आधार पर खोलने की अनुमति होग. इसके साथ ही रोज हर क्षेत्र में केवल एक अधिकृत साप्ताहिक बाजार (50 फीसदी क्षमता के साथ) खोलने की अनुमति होगी.\nदिल्ली में यात्रा करने से पहले जरूर देख लें यह नियम\nनाइट कर्फ्यू के साथ-साथ अब शनिवार और रविवार को दिल्ली में पूरी तरह से कर्फ्यू रहेगा. हर शुक्रवार रात 10 बजे से लागू होने वाले नाइट कर्फ्यू का विस्तार सोमवार सुबह5बजे तक रहेगा. दिन में किसी तरह की कोई छूट नहीं मिलेगी.\nआवश्यक सेवाएं जैसे अस्पताल आदि को छोड़कर सभी सरकारी दफ्तर पूरी तरह से बंद रहेंगे. इस दौरान सरकारी कर्मचारी वर्क फ्रॉम होम करेंगे.\nदिल्ली के सभी निजी दफ्तर केवल 50% वर्किंग स्टाफ के साथ ही चलेंगे.\nदिल्ली में मेट्रो व बस पूरी क्षमता से ही चलेंगे. लेकिन इस दौरान मास्क होना जरूरी है.\n← क्या 1 साल पहले रची गई थी PM Modi के काफिले को रोकने की साजिश? इस वीडियो से उठे गंभीर सवाल\nअगले टेस्ट मैच में इस खिलाड़ी के करियर को संजीवनी देंगे कोहली! लंबे समय से बैठा टीम से बाहर →\nसचिन पायलट का पीएम मोदी पर निशाना, सवाल पूछने पर बताया जाता है राष्ट्रविरोधी\nApril 8, 2019 Public Live\t0\nध्वनि प्रदूषणः कोरोनावायरस महामारी के दौरान कई देशों में आई 50 फीसदी गिरावट\nJuly 28, 2020 July 28, 2020 Public Live\t0\nJEE Main 2020: कल से शुरू होगी जेईई मेन परीक्षा, डालते हैं Do’s और Don’ts पर एक नजर\nAugust 31, 2020 August 31, 2020 Public Live\t0


नालंदा में मौत के बाद परिजनों ने क्लीनिक में किया हंगामा, लापरवाही का लगाया आरोप\n18-Nov-2021 05:54 PM\nनालंदा. लहेरी थाना इलाके के अस्पताल चौक भैंसासुर के समीप एक निजी क्लीनिक में भर्ती मरीज की मौत के बाद परिजनों ने इलाज में लापरवाही का आरोप लगाकर जमकर हंगामा किया. हंगामा की सूचना मिलते ही लहेरी थाना पुलिस मौके पर पहुंच कर मामले को शांत कराया.\nबिंद थाना क्षेत्र के लालू विगहा निवासी मृतक के चाचा ने बताया कि2दिन पूर्व वह अपने भतीजा गणेश बिंद को इलाज के लिए क्लीनिक में भर्ती कराया था. मरीज में सुधार भी होना शुरू हो गया था. गुरुवार को डॉक्टर की अनुपस्थिति में कंपाउंडर इलाज कर रहा था. उसी दौरान अचानक उसकी मौत हो ग. क्लीनिक के संचालक डॉ. प्रशांत कुमार ने बताया कि2दिन पूर्व मरीज को भर्ती कराया गया था, सेहत में सुधार भी हो रही थी. आज सुबह अचानक मरीज के शरीर का तापमान बढ़ने लगा. संभवत कार्डियक अटैक के कारण मरीज की मौत हो गई है.\nमौत के बाद परिजन लापरवाही का आरोप लगाकर हंगामा शुरू कर दिया. जिससे क्लीनिक के आस पास भीड़ इकट्ठा हो गयी. मृतक दो भाई और तीन बहनों में सबसे बड़े थे. मृतक का3साल और 1 साल दो बेटा है. मृतक मजदूरी कर परिवार का भरण पोषण करता था. लहेरी थानाध्यक्ष सुबोध कुमार ने बताया कि किसी ने इस संबध में लिखित शिकायत नहीं किया है. आवेदन मिलने पर कार्रवाई की जाएगा.


आईओएस 11 में भी, ऐप्पल के अंतर्निहित फोटो-संपादन उपकरण काफी एनीमिक हैं। आईफोन के कैमरे की शक्ति को ध्यान में रखते हुए, डिवाइस एक अधिक सक्षम छवि संपादक के लिए कॉल करता है। आईओएस के लिए चार सर्वश्रेष्ठ फोटो-संपादन ऐप्स यहां दिए गए हैं।\n1. एफ़िनिटी फोटो\nसेरिफ़ लैब्स द्वारा एफ़िनिटी फोटो मैकोज़ के शक्तिशाली एफ़िनिटी फोटो के लिए आईओएस साथी है, जो एक सच्चे फ़ोटोशॉप हत्यारा है, यदि कभी कोई था। हालांकि यह ऐप केवल नए आईपैड (आईपैड प्रो, एयर2और 2017 आईपैड) पर चलता है, यह मंच पर किसी भी चीज़ की तुलना में बड़े पैमाने पर अधिक शक्तिशाली है। यह आधुनिक आईपैड पर उपलब्ध अतिरिक्त कंप्यूटिंग पावर का पूरा लाभ लेता है, जिसमें आपकी उंगलियों पर डेस्कटॉप-क्लास फोटो-संपादन टूल हैं। जबकि एक टच इंटरफ़ेस ऐप की ब्रूट फोर्स पावर को सीमित करता है, चयन टूल स्पर्श के लिए अच्छी तरह अनुकूलित होते हैं और रचनात्मक संभावनाओं की भीड़ प्रदान करते हैं। ऐप स्टोर में $ 20 चला रहे ऐप के साथ आप उस विशेषाधिकार के लिए भुगतान करेंगे।\nसंबंधित : सर्वश्रेष्ठ फोटो-संपादन ऐप्स में से5आप मुफ्त में प्राप्त कर सकते हैं\n2. स्नैप किया गया\nGoogle का स्नैपस्ड ऐप एक प्रभावशाली फोटो संपादक है, खासकर जब आप मूल्य टैग पर विचार करते हैं। यह आपको एक प्रतिशत खर्च नहीं करेगा, और यह ऐप स्टोर में पाया गया एकमात्र ऐप है जिसने अतिरिक्त शुल्क के बिना सीधे वक्र समायोजन की पेशकश की। यदि आप वक्र से परिचित नहीं हैं, तो वे स्पर्श से छवियों को संपादित करने के लिए प्रत्येक गंभीर फोटो-संपादन ऐप और विशेष रूप से सहज ज्ञान युक्त टूल का मुख्य हिस्सा हैं। स्नैपस्ड ऐप में उनका शामिल करने से यह स्वयं की सिफारिश करने लायक हो जाता है, लेकिन वक्र के साथ फोटो-संपादन टूल का व्यापक संग्रह भी सराहनीय है। हाल ही में एक नया रीडिज़ाइन ऐप को थोड़ा अधिक असंगठित बना देता है, लेकिन टच-प्रथम नियंत्रण जटिल संपादन को लागू करने और समायोजित करने में आसान बनाता है। और एक बार जब आपको एक नज़र दिखाई दे, तो आप इसे बार-बार उपयोग के लिए व्यक्तिगत फ़िल्टर के रूप में सहेज सकते हैं या अन्य स्नैप किए गए उपयोगकर्ताओं के साथ उस फ़िल्टर को साझा कर सकते हैं।\nअपने फोन पर फोटो संपादन के प्रकार के आधार पर, वीएससीओ (जैसे "क्रिस्को") आपकी आवश्यकताओं के लिए एकदम सही ऐप हो सकता है। यह Instagram फोटो संपादक का लाइट-टच दृष्टिकोण लेता है और नाटकीय रूप से फैलता है, जिससे आसानी से नियंत्रित संपादन विकल्पों की एक विस्तृत श्रृंखला की अनुमति मिलती है। इन विकल्पों को ज्यादातर स्टाइलिस्ट tweaks के आसपास एकत्रित किया जाता है, जो टिंटेड छाया और हाइलाइट्स के साथ-साथ अधिक बुनियादी चमक और कंट्रास्ट एडजस्टमेंट जैसे आधुनिक स्पर्शों की अनुमति देता है। वीएससीओ ऐप में कुछ मुफ्त विकल्प और खरीद के लिए उपलब्ध अन्य फ़िल्टर पैक के साथ आकर्षक फोटो फ़िल्टर की वास्तव में आकर्षक गैलरी भी प्रदान करता है। यदि आप अपने स्नैप के लिए आधुनिक, आधुनिक दिखना चाहते हैं, तो यह आपको उस विशेष प्रभाव के लिए अपनी छवियों को संपादित करने की परेशानी बचा सकता है। तस्वीरें आपकी लाइब्रेरी में सहेजी जा सकती हैं या सामाजिक साझाकरण प्लेटफॉर्म पर धकेल दी जा सकती हैं।\nसंबंधित : मैक पर सरल फोटो संपादन के लिए सर्वश्रेष्ठ फोटो संपादकों में से 4\nएफ़िनिटी फोटो की तरह, पिक्सेलमेटर मैकोज़ से एक अच्छी तरह से सम्मानित फोटो संपादक का आईओएस संस्करण है। यह एक समान मॉडल का पालन करता है, जो डेस्कटॉप-स्टाइल संपादन टूल को टच-केंद्रित वर्कफ़्लो में लाता है। एप्लिकेशन एफ़िनिटी के रूप में बेहद शक्तिशाली नहीं है, लेकिन यह अभी भी उन उपकरणों के शक्तिशाली सेट का दावा करता है जो छवि संपादक पसंद करेंगे। इसमें एक पूरी तरह से फीचर्ड पेंटिंग एप्लिकेशन भी शामिल है जो आईपैड और आईफोन के साथ संगत है। ऐप को अभी आईओएस 11 के लिए अपडेट किया गया है और इसमें ड्रैग-एंड-ड्रॉप के साथ-साथ ऐप्पल के नए समर्थित एचआईएफ छवि कोडेक के लिए समर्थन भी शामिल है।\nmte_related_post slug = "सर्वश्रेष्ठ-फोटो-संपादक-ऐप्स-एंड्रॉइड"]\nअधिकांश उपयोगकर्ताओं के लिए सबसे अच्छा संपादक Google का स्नैप किया गया है। अधिक शक्ति की मांग करने वाले उपयोगकर्ता एफ़िनिटी फोटो से संतुष्ट होंगे यदि उनके पास एक नया मॉडल आईपैड है, और अन्य उपयोगकर्ता पिक्सेलमेटर से समान शक्ति प्राप्त कर सकते हैं।\nविंडोज 10 फ़ाइल एक्सप्लोरर से3डी ऑब्जेक्ट्स फ़ोल्डर को कैसे निकालें\nपिविक Google Analytics के लिए एक शानदार विकल्प है, आपकी साइट के लिए रीयल टाइम ट्रैफिक ट्रैक करता है\nअपने मैक के साथ 4K और 5K प्रदर्शित करने के लिए कैसे उपयोग करें\nमैक ओएस एक्स कीबोर्ड शॉर्टकट धोखाशीट + डाउनलोड करें


14 साल की बच्ची को नहीं चला अपनी प्रेग्नेंसी का पता, कार में दिया बच्चे को जन्म | social-viral - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\n14 साल की बच्ची को नहीं चला अपनी प्रेग्नेंसी का पता, कार में दिया बच्चे को जन्म\nमलेशिया में 14 साल की बच्ची थी प्रेग्नेंट, लेबर पेन होने तक नहीं चला पता\nमलेशिया (Malaysia) के सरवाक शहर में रहने वाली 12 साल की एक लड़की की पहले जबरदस्ती शादी करा दी गई और एक ही साल के अन्दर वो प्रेग्नेंट हो गयी. चौंकाने वाली बात ये है कि बच्ची को इसके बारे में जानकारी नहीं थी और लेबर पेन होने तक उसे अपनी प्रेग्नेंसी की जानकारी ही नहीं थी.\nक्वालालंपुर. मलेशिया (Malaysia) में भी बाल विवाह (Child Marriage) का प्रचलन एक बड़ी समस्या बना हुआ है. यहां रहने वाली कई जनजातियां अभी भी कम उम्र में ही बच्चों की शादी कर देने में विश्वास रखती हैं और सरकार के कानून बनाने के बावजूद भी ऐसा लगातार जारी है. मलेशिया के सरवाक शहर में रहने वाली 12 साल की एक लड़की की पहले जबरदस्ती शादी करा दी गई और एक ही साल के अन्दर वो प्रेग्नेंट हो गयी. चौंकाने वाली बात ये है कि बच्ची को इसके बारे में जानकारी नहीं थी और लेबर पेन होने तक उसे अपनी प्रेग्नेंसी की जानकारी ही नहीं थी.\nडेली स्टार में छपी एक खबर के मुताबिक इस लड़की को ये जानकारी नहीं थी कि वो प्रेग्नेंट है और उसके पेट में हो रहा दर्द असल में लेबर पेन है. बीते दिनों जब ये लड़की बाथरूम में गयी तो उसे जोर से दर्द होने लगा, उसने ये बात अपनी नानी से बताई और उन्हें उसके गर्भवती होने का शक हुआ. हालांकि उसकी नानी और अन्य घरवाले जब तक उसे लेकर अस्पताल पहुंचते, कार में ही उसके बच्चे का जन्म हो चुका था. रिपोर्ट के मुताबिक बच्चा और वो लड़की दोनों स्वस्थ हैं लेकिन डॉक्टर्स को काफी आश्चर्य हो रहा है कि आखिर लड़की को इसके बारे में पता कैसे नहीं चला.\nरिपोर्ट के मुताबिक लड़की मलेशिया की पेनन जनजाति से संबंधित है और ये लोग लड़कियों की काफी कम उम्र में ही शादी कर देते हैं. इस लड़की की कहानी भी कुछ ऐसी ही है इसकी शादी 12 साल की उम्र में एक 14 साल के लड़के से कर दी गई थी. अब लड़की कि उम्र 14 और लड़के की 16 साल है. पेनन जनजाति के लोगों का मानना है कि शादी ईश्वर की मर्जी है और इसका उम्र से कोई लेना-देना नहीं है, जब भी कोई रिश्ता लेकर आता है तो ईश्वर की इच्छा मानकर आमतौर पर लड़कियों की शादी कर दी जाती है.\nलड़की को लगा था टॉयलेट जाना है!\nलड़की ने बताया कि उसे लेबर पेन के दौरान ऐसा महसूस हुआ था कि उसे टॉयलेट जाना है. उसे लेबर पेन के बारे में बिलकुल भी अंदाजा नहीं था. जब उसे कुछ अजीब लगा तो लड़की ने तुरंत अपनी नानी को इस बात की जानकारी दी और उन्होंने अस्पताल ले जाने का फैसला लिया. हालांकि ये लोग अस्पताल नहीं पहुंच पाए और नानी की मदद से कार में ही बच्चे ने जन्म लिया. लड़की ने बतया कि उसे मां बनने की ख़ुशी है हालांकि वह आगे पढ़ना चाहती है. फिलहाल बच्चे की देखभाल के लिए उसे लड़की के पति के बड़े भाई के परिवार ने रख लिया है.


आपका-अख्तर खान "अकेला": 70th बर्थडे पर कबीर ने 29 साल छोटी परवीन से की शादी, पूजा ने सौतेली मां को कहा डायन\n70th बर्थडे पर कबीर ने 29 साल छोटी परवीन से की शादी, पूजा ने सौतेली मां को कहा डायन\nकबीर बेदी और परवीन दोसांज।\nमुंबई. कबीर बेदी ने चौथी शादी की है। अपने करीबियों और रिश्तेदारों के बीच एक प्राइवेट सेरेमनी में कबीर और परवीन दोसांज एक-दूसरे के हुए। दोनों दस साल से साथ हैं। 16 जनवरी को एक्टर का बर्थडे था। इस बीच, कबीर की बेटी पूजा बेदी ने इस शादी पर नाराजगी जाहिर की है।\nबर्थडे पर शादी का एलान कर कैसे किया सरप्राइज...\n- शादी के वक्त मौजूद रहने वाले शख्स के मुताबिक, ''मुंबई में कबीर की बर्थडे पार्टी में आने के लिए न्योता भेजा गया था। इसमें लंदन, अमेरिका, दुबई, मलेशिया और यूरोप से उनके दोस्त आए।''\n- ''इनविटेशन कार्ड में लिखा हुआ था- 'कबीर बेदी-परवीन दोसांज आपको कबीर के बर्थडे पर न्योता दे रहे हैं', सूफी प्रोग्राम के लिए जल्द आएं।\n- प्लान बनाया गया था कि सूफी गानों के बीच कबीर (70) और परवीन (41) अपनी शादी का एलान करेंगे।''\n- बता दें कि कबीर की इससे पहले प्रोतिमा, सुसान हम्फ्रेस और निक्की से शादी हुई थी।\n- जानकारी के मुताबिक, बर्थडे सेलिब्रेशन से एक दिन पहले 15 जनवरी को कबीर की फैमिली और उनके करीबी दोस्त गेटवे ऑफ इंडिया से स्पीडबोट पर सवार होकर अलीबाग गए थे।\n- वहां एक फैमिली मेंबर के घर पर दोनों ने शादी की और सब सरप्राइज्ड रह गए।\n- शादी के बाद दोनों आशीर्वाद के लिए गुरुद्वारा भी गए थे।\n6 साल पहले शादी के लिए प्रपोज कर चुके थे कबीर\n- अंग्रेजी अखबार, हिंदुस्तान टाइम्स से बातचीत के दौरान कबीर ने कहा, ''हम पिछले दस साल से साथ हैं। इस वक्त शादी करने का फैसला पूरी तरह से परवीन का था।''\n- ''मैंने रोम में6साल पहले शादी के लिए परवीन को प्रपोज किया था। वह तैयार भी हो गई थीं, लेकिन सस्पेंस में रखा कि कब शादी करेंगी।''\n- ''मेरे इस बर्थडे पर पूरा परिवार एक जगह पहुंच रहा था, तो परवीन ने सबके बीच शादी का एलान किया। शादी मेरे रिश्तेदार दीपक और सोहनी तन्ना के ब्रीच-फ्रंट घर पर हुई।''\nपूजा बेदी ने क्या किया ट्वीट?\n- पूजा बेदी ने अपने पिता की शादी की पर एतराज जताते हुए ट्वीट किया।\n- ''सभी सुखद कहानी में एक डायन या सौतेली मां होती है, मेरी में आ गई। @iKabirBedi ने @parveendusanj से शादी कर ली है।''\n- बता दें कि पूजा बेदी खुद भी एक्ट्रेस हैं और कई शो कर चुकी हैं।\nकबीर और पूजा के बीच कैसे हैं रिश्ते?\n- पिछले कुछ सालों से कबीर-पूजा के रिश्ते ठीक नहीं हैं।\n- कुछ साल पहले इंटरव्यू में पूजा ने कहा था, ''हां, पिता के साथ मेरे रिश्ते ठीक नहीं चल रहे हैं।''\n- 2013 में एक इंटरव्यू के दौरान उन्होंने कहा था कि पूजा ने कबीर और परवीन को अपनी मां का फ्लैट खाली करने का बोल दिया था।\n- "तलाक के बाद सिंगल मदर बन बच्चों को पालने के लिए यह फ्लैट मेरी कमाई का जरिया है। इसलिए अपने पिता और उनकी गर्लफ्रेंड्स को सपोर्ट कर पाना मेरे लिए संभव नहीं है।"\n- पूजा ने इस इंटरव्यू में यह भी कहा था कि वे नहीं चाहतीं कि कोई उनके बारे में कुछ भी कहे और उनके घर को टेकओवर करने के लिए फाइट करे।\n- ''पापा अच्छा खासा कमाते हैं, इसलिए वे परवीन और उनकी बहन सुकी के साथ नए घर में चले जाएं।''\n- इस दौरान उन्होंने एक सर्टिफिकेट भी पेश किया था, जिसमें 1977 में जुहू के फ्लैट की मालकिन उनकी मां प्रोतिमा और 1995 से खुद पूजा बेदी थीं।


वॉरेन बफे ने 14 साल में दान किए 2.6 लाख करोड़, अमीरों की लिस्ट में अबतक की सबसे खराब रैंकिंग - The Financial Express\nब्लूमबर्ग बिलेनियर इंडेक्स पर टॉप अमीरों की लिस्ट में वॉरेन बफे 8वें स्थान पर खिसक गए है.\nFE OnlinePublished: July 9, 2020 11:32 AM\nदुनिया के जाने माने निवेशक और बर्कशायर हैथवे के सीईओ वॉरेन बफे परोपकार के मामले में भी बहुत आगे हैं. बफे ने हाल ही में एलान किया है कि वह 290 करोड़ डॉलर की वेल्यू के अपने 1.5 करोड़ से ज्यादा शेयर दान करेंगे. उनकी नेटवर्थ में यह कमी आने से फिलहाल वॉरेन बफे अमीरों की लिस्ट में अबतक की सबसे खराब रैंकिंग पर पहुंच गए हैं. ब्लूमबर्ग बिलेनियर इंडेक्स पर टॉप अमीरों की लिस्ट में बफे अभी 8वें स्थान पर है. 2012 में जबसे यह इंडेक्स लांच हुआ है, तबसे वॉरेन बफे की इस इंडेक्स में सबसे खराब पोजिशन है. जून 2020 में ही वह लिस्ट में 5वें स्थान पर थे.\n2006 से अबतक 2.7 लाख करोड़ दान किए\nहाल ही में बफे ने जिन संसथाओं को दान देने का एलान किया है, उनमें बिल एंड मिलिंडा गेट्स फाउंडेशन, सुसान थॉम्पसन बफे फाउंडेशन, शेरवुड फाउंडेशन, हॉवर्ड जी बफे फाउंडेशन और नोवो फाउंडेशन शामिल हैं. इन्हें करीब 290 करोड़ डॉलर मूल्य के शेयर दान किए जाएंगे. इस दान के साथ ही 2006 से अबतक देखें तो वॉरेन बफे करीब 45 फीसदी शेयर दान कर चुके हैं, जिसकी कीमत 2.6 लाख करोड़ रुपये है.\nकुल संपत्ति 6860 करोड़ डॉलर\nमौजूदा समय में वॉरेन बफे की कुल संपत्ति करीब 6860 करोड़ डॉलर यानी करीब5लाख करोड़ है. इस संपत्ति के साथ वह ब्लूमबर्ग बिलेनियर लिस्ट में 8वें स्थान पर हैं. यह 2012 से अबतक उनकी सबसे खराब रैंकिंग हैं. उनसे उपर जेफ बेजोस, बिल गेट्स, मार्क जुकरबर्ग, बरनॉर्ड अरनॉल्ट, स्टीव बॉमर, लैरी पेज और सर्जेई बिन हैं.\nटॉप 8 में6टेक्नोलॉजी क्षेत्र से\nअमीरों की लिस्ट में टेक टॉयकून का जलवा दिख रहा है. टॉप 8 में से6अरबपति टेक्नोलॉजी क्षेत्र से जुड़े हैं. जिनमें नंबर 1 जेफ बेजोस भी शामिल हैं. जेफ बेजोस ने सिर्फ इसी साल अपनी संपत्ति में करीब 6800 करोड़ डॉलर का इजाफा किया है. वहीं बॉमर ने अपनी संपत्ति में 1800 करोड़ डॉलर का इजाफा किया. इंडेक्स में टेक फॉर्चून बेसट परफॉर्मिंग रहे हैं.\nकोरोना क्रैश में बड़ी खरीददारी नहीं\nइस साल वॉरेन बफे ने कोरोना वायरस की वजह से मार्केट क्रैश होने के बाद शेयरों में अपना निवेश नहीं बढ़ाया है. मई में हुई सालाना मीटिंग में कंपनी ने यह जानकारी भी दी कि गिरावट में बफे अच्छे शेयर की तलाश में थे, लेकिन ऐसा कुछ नहीं मिला, जिसमें वो बड़ा निवेश करें. कंपनी के पास कैया तो पर्याप्त था, लेकिन कैश का इस्तेमाल शेयर खरीदने में नहीं हुआ. ब्लूमबर्ग की रिपोर्ट के मुताबिक, कंपनी की ओर से करीब 600 करोड़ डॉलर के शेयर अप्रैल में बेचे गए हैं. एजीएम में यह बताया गया है इस साल कंपनी ने अपनी होल्डिंग कम की है.\nबर्कशायर का आपरेटिंग बिजनेस\nसर्विस एंड रिटेल\nरेल रोड, यूटिलिटीज और एनर्जी


लोजपा के सत्ता में आने पर नीतीश होंगे सलाखों के पीछे: चिराग पासवान – The Bihar Now\nOctober 25, 2020 October 25, 2020 Suman\tchirag paswan, Dumraon Buxar, The Bihar Now, the_bihar_now\nडुमरांव / बक्सर (TBN – The Bihar Now डेस्क) | लोक जनशक्ति पार्टी (लोजपा) के नेता चिराग पासवान ने रविवार को एक बड़ा बयान दे डाला है. उन्होंने कहा कि यदि उनकी पार्टी को जनता वोट देकर सत्ता में भेजती है तो मुख्यमंत्री नीतीश कुमार सलाखों के पीछे होंगे.\nबक्सर में आयोजित पार्टी रैली में चिराग ने कहा कि जब हम सत्ता में आते हैं तो नीतीश कुमार और उनके अधिकारी सलाखों के पीछे होंगे. बक्सर के डुमरांव में एक रैली को संबोधित करते हुए पासवान ने वर्तमान नीतीश सरकार के समक्ष कई सवाल उठाए. पासवान ने कहा कि बिहार में शराब बंदी विफल हो गई है. राज्य में व्यापक रूप से अवैध शराब बेची जा रही है और नीतीश कुमार को इसके लिए जनता से काफी आलोचना मिल रही है.\nलोजपा नेता ने भाजपा समर्थकों से “नीतीश मुक्त सरकार” के लिए वोट मांगा. उन्होंने हिंदी में ट्वीट कर कहा, “मैं आपसे अनुरोध करता हूं कि आप “बिहार फर्स्ट, बिहारी फर्स्ट” को लागू करने के लिए लोजपा के उम्मीदवारों को वोट दें. हर जगह भाजपा को वोट दें ताकि आने वाली सरकार नीतीश मुक्त सरकार हो.\nलोजपा के प्रमुख और एनडीए के पूर्व सहयोगी चिराग पासवान लगातार नीतीश कुमार की जुबानी आलोचना कर रहे हैं, जो एनडीए के मुख्यमंत्री पद के उम्मीदवार हैं. हालांकि, उन्होंने बिहार विधानसभा चुनाव में खुद को “नरेंद्र मोदी के हनुमान” कहते हुए प्रधान मंत्री को समर्थन देने का वादा किया है, जो 28 अक्टूबर,3नवंबर और3नवंबर को तीन चरणों में होंगे. चुनाव के परिणाम 10 नवंबर को घोषित किये जाएंगे.\n← बिहार में 749 नये कोरोना संक्रमित मिले, मृतकों की संख्या 1049 हुई\nकोरोना के साये में शारदीय नवरात्र पर रही श्रद्धालुओं की भीड़ →


समालोचन: सबद भेद : कविता और आलोचना के केंद्र\nPosted by arun dev on मार्च 21, 2012\nपेंटिग : पाब्लो पिकासो\nगणेश पाण्डेय साहित्य के अध्येता हैं. उनके कई कविता संग्रह, कथा साहित्य और आलोचना पुस्तकें प्रकाशित हैं. कविता पर यह लेख कविता के बहाने साहित्य के सत्ता केन्द्रों की खबर लेता है, और उनके तलघर में बनते बिगड़ते समीकरणों की खबर देता भी है. व्यंग्य है, आकोश है और लगतार विरूप होते जाते परिदृश्य के प्रति चिंता और उसके प्रति जिम्मेदारी का भाव भी. कई बार जगाने के लिए तेज़ बोलना पड़ता है. कुछ लोगों को यह ज़रा लाउड लग सकता है.\nअरुण, यह साहित्य का मधुमय देश नहीं है. देश भी है या अरण्य. काँटों, खाइयों और घात-प्रतिघात में लगे हुए हिंस्र पशुओं का परिसर. जो है, चाहता है कि सारा जंगल उसके नाम हो जाय, सब उसके अधीन रहें, उसकी इच्छा ही नियम हो, तर्क की कसौटी हो, प्रतिमान हो. उसकी धोती या पाजामे की सफेदी या दुर्गन्ध ही उसकी यश का आधार हो. डरे हुए लोगों का मजमा है जहाँ, लूटमार करने वालों का गिरोह है, जहाँ मंसूर हो जाना बेवकूफी की बात है और झुककर जीना गर्व की बात, जहाँ, जीते-जागते, हँसते-बोलते, लड़ते-झगड़ते और अपनी भाषा में अपनी तान छेड़ते लोग नहीं दिखते हैं, निडर लोग नहीं दिखते हैं, जैसे कोई बिराना देश है. जहाँ हमारा या दूसरों का अंचल नहीं दिखता है. अपने लोग नहीं दिखते है.\nयह कोई कागज का देश है या रबड़ के बबुआ जैसे लोग रहते हैं यहाँ. चेहरे की किताब की जिल्द और पन्ने सब जैसे फटे हुए, आड़ी-तिरछी रेखाओं वाले चेहरे पर पत्थर जैसा मृत खुरदुरापन. जैसे यह कोई परिसर नहीं, कोई बूचड़खाना है. कविता का कोई कारखाना है, जिसमें एक जैसी कविताएँ कई दशकों से ढ़ाली जा रही हैं. जैसे बीसवीं सदी अभी कविता और आलोचना की दुनिया में खत्म ही नहीं हुई. लगता तो यहाँ तक है कि नई सदी का पहला दशक बीत जाने के बाद भी हम बीसवीं सदी से एक डग भी आगे नहीं बढ़े हैं. साहित्य की घड़ी की सुइयाँ इतनी सुस्त क्यों हैं, वे कौन लोग हैं जो इन सुइयों को पकड़ कर बैठ गये हैं या कि उसके पेंडुलम पर लटक गये हैं. ये लोग कवि हैं या आलोचक या दोनों ?\nएक ऐसे समय में जब पुरानों ने कबाड़ बहुत फैला रखा है और हिलने-डुलने भर की जगह नहीं छोड़ी है, अटा पड़ा है कविता का परिसर ऐसे कातिल बुजुर्गों से. गौरतलब यह कि छोटी-सी दिल्ली ने कविता में देश भर की जगह को घेर रखा है. दिल्ली के बाहर के लोग चाहे गोरखपुर के हों या कहीं और के, उसी में तलुए भर की जगह के लिए जिस-तिस के तलुए छू रहे हैं. कुछ तो कुछ संस्थाओं के संड़ास में साहित्यिक मुक्ति की तलाश कर रहे हैं. ऐसे में नई सदी की कविता और आलोचना पर बात करना खासा मुश्किल काम है. इस मुश्किल काम को करना मुश्किल तो है पर इतना भी नहीं कि नई सदी की रचनाशीलता में भरोसा करने वाले लोग कर न सकें. एक कोशिश तो कर ही सकते हैं.\nबीसवीं सदी को यदि हम विचारधाराओं और आंदोलनो की सदी कहें तो बहुत बुरा न होगा. बीसवीं सदी की हिंदी कविता को आंदोलनों की सदी की कविता के रूप में भी देखा जाता है. विचारधाराओं के संघर्ष के तनाव से उपजी समृद्ध रचनाओं का काल है बीसवीं सदी. जीवन के संघर्ष का भी शिखर इस दौर की कविता यात्रा में देखा जा सकता है. व्यक्ति और समाज के तनाव का भी एक बड़ा परिसर मौजूद है. उसके बाद पूरी बीसवीं सदी की जद्दोजहद कविता में है.\nविचारधारात्मक निष्कर्षों की विफलता और मुक्त विचारों के अन्तर्विरोध और निरर्थकता के अनुभव का समय भी बीसवीं सदी है. अलबत्ता, पुरानी लीक पर चलने वाले नकली और असली दीवानों के तेवर में कोई कमी नहीं आयी है. वे अभी भी कविता को घूमफिर कर उसी बाड़े में रखना चाहते हैं. उन्हें लगता है कि स्वप्न महत्वपूर्ण होता है, जीवन नहीं. वे यह भी मानते हैं कि टूट-फूट केवल जीवन में होती है, स्वप्न तो अक्षुण्ण होते हैं. स्वप्न कभी नहीं मरते हैं. हत्यारे स्वप्नों को नहीं मारते या अपने ही लोग अपने स्वप्नों की ओर बंदूक की नली करके गोली दाग देने की बेवकूफियाँ नहीं करते हैं. वे मानते हैं कि ऐसे अनेक हादसे केवल जीवन में होते हैं. स्वप्न को जीवन या जीवन की विफलताओं के आलोक में नहीं देखना चाहिए.\nवे मानते हैं कि कविता केवल स्वप्न का अनुवाद है, जीवन का पर्याय नहीं. मुश्किल यह कि ऐसे ही स्वप्न पर या इसी थीम पर हजारों कविताएँ जहाँ लिखी गयी हों, वहाँ नए कवि को उन्हीं कविताओं की तरह कविता लिख कर कविता को नये विचारधारात्मक अनुकरण की लीक पर चलना चाहिए या अपने समय और समाज और जीवन और अपने अंचल के मुहावरे और टोन में कविता का नया परिदृश्य रचना चाहिए ? कविता में चरित्रों की आवाजाही में किसी ताजगी की जरूरत क्यों नहीं महसूस की जानी चाहिए ? एक जैसे चरित्रों की भरमार क्यों? इतना ही नहीं किसी पुराने कवि की कविता को चुनौती के रूप में क्यों नहीं लेना चाहिए? उससे आगे का चरित्र क्यों नहीं गढ़ना चाहिए ? आगे का दृश्य क्यों नहीं रचना चाहिए? आगे का समय क्यों नहीं आना चाहिए ? क्या जब तक यह दुनिया या यह देश किसी खास विचार पद्धति के आधार पर अपना तंत्र बना नहीं लेता, तब तक सारे कामकाज बंद कर देने चाहिए ? लोगों को बाथरूम नहीं जाना चाहिए या शादी-विवाह नहीं करना चाहिए? प्यार-व्यार की बेवकूफी में फंसना चाहिए या नहीं ?\nकिसी बच्चे की करतब पर फिदा होना चाहिए या नहीं या हिंदी के मठाधीशों के खिलाफ कुछ कहना चाहिए या नहीं ? एक चुप, हजार चुप रहना चाहिए ? प्रकृति और समाज को देखना चाहिए या अपनी आँखें फोड़ लेनी चाहिए ? या सब छोड़छाड़ कर लेखक संगठनों में भर्ती हो जाना चाहिए ? आजीवन लेखक संघों का अध्यक्ष बने हुए लोगों के विरुद्ध कुछ नहीं कहना चाहिए ? राजनीति में कुछ करने वालों का विरोध करना चाहिए और लेखक संघ के अध्यक्षों के पीछे दुम दबाकर चलते रहना चाहिए ? इस बात पर गौर नहीं करना चाहिए कि राजनीति या सामाजिक कार्य के परिसर में कुछ लोग चाहे सौ फीसदी भ्रष्ट हों पर अपने समय की जनता की आवाज बनने की कोशिश कैसे करते हैं और साहित्य के धुरंधर पचासों साल से साहित्य की मंडी में कटहल क्यों तौल रहे हैं ?\nदेश भर में बुराई की जड़ केवल सांप्रदायिक संगठन हैं तो भाई तुम सब कई-कई लेखक संगठन लेकर अब तक क्या कर रहे थे, कुछ ठोस किया क्यों नहीं ? क्यों नहीं ऐसे सांप्रदायिक संगठनों के सामने अपने लेखक संगठनों को ताकतवर बनाया और उसे लोगों के बीच ले गये? क्या इस संघर्ष में सारा कसूर दूसरों का ही है, लेखकों का नहीं ? कह सकते हैं कि लेखक राजनीतिक कार्यकर्ता नहीं हो सकता, उस तरह राजनीति नहीं कर सकता है, राजनीति के लोग जिस तरह साहित्य नहीं कर सकते हैं, फिर बनते क्यों हो भाई सत्तामुखी लेखक ? राजनीति और देश को छोड़ो, यह तो बताओ खुशफहमी में रहने वाले लेखको कि साहित्य के भ्रष्टाचार के विरुद्ध क्या किया है अब तक ? क्या जिस-तिस का चरणरज लेकर पाँच सौ के पुरस्कार से लेकर लाखों के पुरस्कार तक पाने के लिए लोग नाक नहीं रगड़ते रहे ? साहित्य अकादमियों में अलेखक और अपात्र प्रोफेसरों की आवाजाही को तो रोका नहीं जा सका , संसद से दागी लोगों को दूर करने की बात किस मुँह से कर सकते हैं भाई ? जाओ अपने मुँह पहले ठीक से धुल आओ. फिर सोचो कि अब किया क्या जाय ? यह बहुत मुश्किल काम है. इसे करने के लिए अपने भीतर के साहित्य के राक्षस को मारना होगा, कितने लोग इस मुश्किल काम को कर पायेंगे ? साहित्य का यह राक्षस औसत रचना और औसत आलोचना दोनों क्षेत्रों में उत्पात मचाये हुए है.\nसच तो यह कि कहाँ नहीं होते हैं ऐसे लोग ? बस हमारा स्वार्थ, चाहे छोटे-बड़े पुरस्कार की लालसा हमें राक्षस को देवता समझने के लिए विवश करती है. यही है, हमारे समय के हिंदी की दुनिया का सच. ये पुरस्कार दुनिया को बदलने के काम में लगे हुए पुरस्कारवादी कवियों को भी मजबूर करते हैं कहना यह चाहता हूँ कि इसी वजह से ये कविता की दुनिया का सच देख नहीं पाते हैं या स्वीकार नहीं कर पाते हैं. राक्षस कविता का हरण कर लेते हैं और हम अपनी कविता को छुड़ाने की जगह लंका के पुरस्कार रूपी सोने के चक्कर में पड़े रहते हैं. यह जो बारबार राक्षस कह रहा हूँ, कोई अनाड़ी ही होगा जो सचमुच का राक्षस समझेगा, ये राक्षस धोती और पाजामा और पतलून पहनने वाले राक्षस हैं, बड़ी-बड़ी संस्थाओं के पदाधिकारी होते हैं, संपादक होते हैं, आलोचक होते हैं. जाहिर है कि मेरा आशय बुरे लोगों से है.\nबुरे आलोचक अपने समय की कविता के साथ बुरा सलूक तो करते ही हैं, आने वाले समय की कविता को भी भ्रष्ट करते हैं. ऐसे भी आलोचक हैं जो मिनट-मिनट पर रिव्यू लिखते फिरते हैं. अधिक नहीं, हजार रुपये का इनाम ले जाए. लेकिन इतना सारा लिखने के बाद भी हमारे समय की कविता का मुक्म्मल चेहरा इस या किसी आलोचक की आलोचना में क्यों नहीं है ? हमारी पीढ़ी का हमारा ढि़लपुक दोस्त भी खूब रिव्यू लिखता रहा है, उसने भी अपने समय की कविता के मुकम्मल चेहरे के बारे में सोचा ही नहीं. ऐसा क्यों , यह सवाल जरूरी है. आलोचना मुशीगीरी नहीं है. आलोचना सेहरा लिखने और शादी-ब्याह में गाने का काम नहीं है. पर हुआ यही है. आलोचक बैठा हुआ है कि संग्रह पैदा हो और वह ढ़ोलक की थाप पर सोहर तुरत गाये. लोकार्पण समारोह में पहुँच कर डिठौना तुरत लगायें. पैदा होते ही भारतभूषण नाम का झुनझुना तुरत थमायें. मैं जानता हूँ कि यह सब उन्हें नहीं अच्छा लगेगा जिन्होंने दो-चार स्मरणीय कविताएँ लिख कर प्रतिष्ठा अर्जित नहीं की है, बल्कि साहित्य अकादमी के या व्यास या अन्य पुरस्कारों के नाते प्रतिष्ठा अर्जित की है.\nसाहित्य अकादमी के या दूसरे पुरस्कारों को पाने वाले सभी लेखक कमजोर नहीं होते हैं. कई तो बहुत ताकतवर हैं. पर मैने अपने ढि़लपुक दोस्त से जब पूछा कि अमुक अकादमी पुरस्कार वाले कवि की यादगार कविताएँ कौन-सी हैं तो उसने उस कवि के पहले कवितासंग्रह की एक शीर्षक कविता का नाम लिया और कहा कि बस. यह एक उदाहरण है. अफसोस यह कि अफलातून वे बने फिर रहे हैं, जिन्होंने स्मरणीय कुछ किया ही नहीं और दूसरे कवियों के बारे में फतवे जारी करते हैं. वे बता रहे हैं कि कौन-सी कविता बहुत अच्छी है और कौन-सा कवि महत्वपूर्ण. क्या विडम्बना है कि इस अंचल में लंबे समय से रहने वाला कोई कवि इन्हें दिखता ही नहीं. यह मैं किसी और मकसद से नहीं कह रहा हूँ कि लोग आयें और उसे देखें. बल्कि कभी-कभी आरोप लगाने वाले को कुछ सबूत भी देने पड़ते हैं, ये बातें उन्हीं सबूतों की कड़ी के रूप में हैं.\nऐसे समय में जब कविता का परिदृश्य साहित्य की राजनीति से संचालित हो रहा हो, कुछ जरूरी बातों को कहने के लिए खतरे उठाने ही होंगे. आज कविता का संसार औसत का संसार है. आज कितने ऐसे कवि हैं जो कविता लिखने से पहले एक बार सोचते हैं कि कविता क्यों? यश, पुरस्कार और क्रांति वाला प्रयोजन पुराना और बकवास है. मैं आगे की बात कर रहा हूँ कि कवि सोचे कि आखिर दृश्य पर वह नया क्या देख रहा है ? किस नये कोण से देख रहा है ? कविता को देख भी रहा है या कुछ और देख रहा है ? कविता को किस आँख से देख रहा है ? मुझे तो लगता है कि कविता को देख ही नहीं रहा है. उसे पता भी है या नहीं कि जैसे हम कभी-कभी दूसरों की देह ही नहीं , अपनी देह के साथ भी बुरा बर्ताव करते हैं, उसी तरह अपनी कविताओं के साथ भी बुरा बर्ताव करने लगते हैं, दूसरों की कविताओं के साथ तो करते ही हैं. जैसे स्त्रियाँ खराब सौंदर्य प्रसाधन की वजह से या ब्यूटी पार्लरों की दिक्कत की वजह से अपना चेहरा खराब कर लेती हैं, उसी तरह कवि और आलोचक भी कविता की संवेदनशील त्वचा को जलाते ही नहीं, बाजदफा कोई महत्वपूर्ण हिस्सा ( आत्मा-वात्मा ) भस्म कर देते हैं. जैसे भड़कीले लिपिस्टिक से स्त्री कुछ का कुछ लगने लगती है और आलोचक अपनी मूँछ मुँड़ा कर कुछ का कुछ लगने लगता है (यहाँ मूँछ सिर्फ मुहावरे में है, सच में है तो मेरे पास भी नहीं ) उसी तरह कविता को उसके आसन से नीचे बैठा दिया जाता है.\nजैसे एक सुंदर देह में सुदर्शन मुखड़े के साथ, ग्रीवा, वक्ष, भुजाएँ और हाथ और उंगलियाँ इत्यादि सब का सुडौल होना अच्छा माना जाता है और सबसे बढ़ कर अच्छे विचार और अच्छे भाव और आत्मा की जरूरत होती है, वैसे ही एक अच्छी कविता में कई चीजों का सम्यक मेल जरूरी है. पर इस आपाधापी वाले वक्त में किसके पास इतना समय है कि यह सब सोचे ? उसे तो रात में कविता लिख कर सुबह आलोचक और संपादक की कृपा मात्र से पुरस्कार लेना है. उसका पहला काम अच्छी कविता लिखना नहीं है बल्कि कोई भी पुरस्कार हथियाना है. क्या यह गलत है ? उसे इस बात की चिंता नहीं कि वह कविता लिख रहा है या रबड़ की गुडि़या बना रहा है. बिना किसी संकोच के कहना चाहूँगा कि ऐसा राजधानी से जुड़े कवियों में अधिक दिखता है. बाहर के तमाम कवि भी राजधानी और उसके दरबार की ओर टकटकी लगाये रहने वाले ही हैं. यह राजधानी की बुराई नहीं है, सिर्फ एक प्रवृत्ति है. कुछ और समझने से पहले अपने बारे में सौ बार सोचना जरूरी है कि आखिर कविता और उसकी आलोचना को लेकर दिक्कत कहाँ है ? कहना बेहद जरूरी है कि जैसे गद्य को कवियों की कसौटी कहा गया है, शायद उसी तरह विचारधारात्मक गद्य और सभ्यता समीक्षा में लगे हुए आलोचकों के लिए काव्यालोचना को कसौटी कहा जा सकता है. काव्यालोचक ही बड़े आलोचक हुए हैं.\nअपवाद की बात नहीं करता. पर हिंदी आलोचना का दृश्य ऐसा ही है. लेकिन जो सबसे बड़ी मुश्किल है आज काव्यालोचना के लिए वह यह कि आज के जमाने में हिंदी काव्यालोचना काजल की कोठरी है. मैं यह बात केवल अपने समय की कविताओं और आलोचना के संदर्भ में कह रहा हूँ. दुर्भाग्यवश इधर आयी आलोचकों की पीढ़ी में उत्साह का अतिरेक इतना अधिक है कि आलोचक का काव्यविवेक उसके तीव्र प्रवाह में पता नहीं कहाँ बह जाता है. ऐसे आलोचक जिस भी कविता या कवि को छुएंगे, उसके लिए दुनिया का सबसे बड़ा लट्टू बन जायेंगे या जिसे पसंद नहीं करेंगे या तो उसे चिंदी-चिंदी करके ही दम लेंगे या सबसे आसान तरीका ढ़ूँढ़ेंगे कि उसे फूटी आँख से भी न देखें. वैसे यह बीमारी नई नहीं है. अपने समय के बुजुर्ग आलोचकों से आनुवांशिक रूप से मिली है. इससे सबसे बड़ा नुकसान खुद आलोचना का होता है कि वह पाठक और रचनाकार, दोनों का भरोसा खो देती है.\nऐसे उदाहरणों से आलोचना का मौजूदा संसार अटा पड़ा है. आलोचक ही नहीं इस दौर के कई बड़े कहे जाने वाले कवि भी अपने बड़प्पन की ऐसी तैसी खुद ही करते हैं. खासतौर से कमजोर कवियों को ईमान के केंद्र से भटके हुए आलोचकों की तरह गलत ढ़ंग से प्रमोट करने की कोशिश के रूप में. जाहिर है कि यह दुर्गुण बड़े कवि और आलोचक दोनों में एक ही तरीके से आया है. अच्छे आलोचक हों, यह जितना जरूरी है, उतना ही जरूरी है कि अच्छे कवि भी हों. अच्छी आलोचना और अच्छी कविता दोनों के विश्वसनीय केंद्र जरूरी हैं.\nकविता और आलोचना, दोनों का अच्छा होना तो जरूरी है ही. यह नई सदी का दूसरा दशक है और हम कहाँ हैं ? जो अच्छी कविता लिखने में भरोसा करते हैं वे मठवृक्षों के इर्दगिर्द नाचते नहीं हैं और जो उनके इर्दगिर्द नाचते हैं अच्छी कविता नहीं लिखते हैं. अच्छी कविता लिखना मुश्किल काम है. पक्की सड़क बनाने जैसा कई चरणों वाला. एक बार में संभव नहीं. कविता भी इधर छोटी और लंबी खूब लिखी जा रही है. पर कभी लगता है कि छोटी कविता का सामान लंबी कविता में खपाने की कोशिश की जा रही है तो कभी लगता है कि लंबी कविता का सामान ठूँस-ठूँस कर छोटी कविता में अँटाने की कोशिश की जा रही है. छोटी कविता में ब्योरे जहाँ कम से कम होंगे, वहीं लंबी कविता में ब्योरे कई बार अंतहीन भी हो सकते हैं.\nकथात्मकता दोनों में दिख सकती है, पर एक का वृत्त छोटा होगा तो दूसरे का परिसर चैड़ा. केंद्र दोनों में होंगे पर एक में केंद्र प्रायः कोई भाव या विचार या किसी चरित्र की झलक होगी तो दूसरे में किसी चरित्र या घटना-परिघटना या किसी बड़ी मानवीय समस्या का अंतःसंघर्ष महत्वपूर्ण होगा. एक में लय की एक मद्धिम गति होगी तो दूसरे में शांत प्रवाह या तीव्र वेग. संवेदना अपने लिए जहाँ कई बार भाषा और मुहावरे का चुनाव खुद करती है, वहीं कई बार कवि अर्जित या स्वनिर्मित काव्यभाषा के मोह को छोड़ नहीं पाता और किसी भी कथ्य के लिए एक जैसी काव्यभाषा दुहराता रहता है. अच्छी कविता जहाँ पारदर्शी रूपविधान का वरण करती है, वहीं प्रायः अस्पष्ट और किसी हद तक जटिल बुनावट की कविताएँ अपने कथ्य को या अपनी संवेदना को दुरूह बना लेती हैं. इस तरह की दिक्कतें सभी तरह की कविताओं के साथ होती हैं.\nराजनीतिक आशय की कविता हो या प्रेम की या सामाजिक सरोकारों की या स्त्रीविमर्श की. स्त्रीविमर्श से जुड़ी कविताओं के साथ तो दिक्कत इस हद तक है कि जन्म लेने वाले बच्चों के चेहरे तो एक जैसे नहीं होते हैं पर इनकी कविताएँ एक जैसी मुहावरे, एक जैसे चरित्र और एक जैसी नाराजगी में लिखी गयीं लगती हैं. अलग चरित्र नहीं. अलग टोन नहीं. अलग पहचान नहीं. यह बात मैं सभी कवयित्रियों के संदर्भ में नहीं कह रहा हूँ. यह बात कुछ कवयित्रियों के बारे में है. क्योंकि उनके यहाँ अविस्मरणीय कविता लिखने से ज्यादा जरूरी है खूब ज्यादा कविता लिख और छप कर छा जाना. वे छा जाने के लिए कविता लिख रही हैं, न कि किसी गंभीर रचनात्मक असहमति की विकलता में. मजे की बात यह कि हर जगह के मठाधीश ऐसी कवयित्रियों में दिलचस्पी लेते हैं. एक आलोचक को तो लगता है कि वे साहित्य की सेवा के लिए नहीं बल्कि ऐसी कवयित्रियों की सेवा के लिए पैदा हुए हैं. एक बार फिर कह दूँ कि यह औसत कवयित्रियों के बारे में कह रहा हूँ. सभी के बारे में नहीं. कुछ बिल्कुल नई कवयित्रियाँ अपनी अच्छी कविताओं से ध्यान भी खींचती हैं. यहाँ जब किसी का नाम नहीं लिया है तो उनका भी नाम नहीं ले रहा हूँ. यह अलग बात है कि यह जमाना ही औसत का है.\nऔसत कवि भी रोज लिखने और रोज छपने के एजेंडे पर काम कर रहे हैं. जाहिर है कि रोज-रोज दाढ़ी-मूँछ बनायी जा सकती है, कुछ और रोज-रोज किया जा सकता है, पर जैसे रोज-रोज बच्चा नहीं पैदा किया जा सकता है, उसी तरह रोज-रोज कविकर्म संभव नहीं है. अलबत्ता रोज-रोज हमारे शहर के महान आलोचक रिव्यू लिखने का काम कर सकते हैं. वे तो रोज कई-कई रिव्यू लिखने का काम करते हैं. सुबह इसकी, दोपहर उसकी, शाम को किसी और की. यही नित्य का कर्म. ऐसे जल्दबाज कवि कविता को पलट कर देखते भी नहीं. पर सभी कवि ऐसे नहीं होते हैं. जो ऐसे नहीं होते हैं, वही स्मरणीय कविता लिखने का काम करते हैं. वही आगे की कविता लिखने का काम करते हैं. दिक्कत यह है कि कविता को प्रमोट करने वालों ने नये कवियों में गजब की दौड़ पैदा की है. उन्हें चर्चित होना है. उन्हें इनाम पाना है. मजे की बात यह कि बहुत बड़े कवि भी जो दावा करते हैं कि उन्होंने कोई हजार कविताएँ लिखी हैं, उनके यहाँ भी अविस्मरणीय कविताओं का टोटा है.\nसच तो यह कि अच्छी कविता और खराब कविता के साथ अविस्मरणीय कविता को मिला कर कविता के इस त्रिकोण को हल किये बिना कविता और आलोचना के किसी भी इम्तहान से गुजरने की बात बेमानी है. क्या बेवकूफी है कि अनाज उम्दा चाहिए, मसाले में मिलावट नहीं होनी चाहिए, तेल शुद्ध पीले सरसों का हो, दवाएँ नकली कतई न हों, रुपया बिल्कुल असली हो, गड्डी में एक भी जाली नोट नहीं चलेगा, और कविताएँ कैसी भी हों तो चलेगा. यह दृष्टिकोण कविता का भला नहीं कर सकता. यह दृष्टिकोण भी कविता भी का भला नहीं कर सकता कि राजधानी के कुछ लोग कविता के प्रमाणपत्र बांटते फिरें या दिल्ली के बाहर दिल्ली संस्कृति के एजेंट ऐसा करते फिरें. दिल्ली केंद्रित कविता नहीं, उससे आगे कवितादेश की बात सोचने का समय आ गया है. अनेक शहरों में कविता के अनेक नये केंद्रों को ढ़ूँढ़ने और उन्हें स्वीकार करने का समय आ गया है. लेकिन ऐसा हो नहीं पा रहा है तो इसके पीछे की दिक्कतों पर भी नई सदी की कविता के कार्यकर्ताओं को सोचना होगा.\nनई सदी की कविता के केंद्र क्या वही होंगे जो पुरानी सदी की कविता के केंद्र रहे हैं ? या पुरानी सदी के उपकरणों और काव्यचिंतन के आलोक में कविता के नये केंद्रों की खोज और निर्मिति का काम नई सदी के कवि करेंगे ? देश और दुनिया के मुहावरे से इतर अपने असगाँव-पसगाँव ओर अपने अंचल और अपने लोगों के दुख दर्द में भी कविता को शरीक करने का काम शुरू करेंगे ? अपने परिवेश , अपने घर-दुआर और बाल-बच्चों के बीच कविता की लालटेन जलाने का काम करेंगे ? कभी कहीं न दिखने और न छपने वाली स्त्रियों के संसार और स्वप्न को भी स्वर देंगे ? स्त्रीविमर्श से इतर किसी स्त्री की गर्वीली बिन्दी को भी भासमान करेंगे ? जीवन की गाड़ी में साथी बैल बन कर जुती हुई स्त्री के साझा संघर्ष को भी रेखांकित करेंगे ? कई गौरतलब कविताएँ इधर की याद आ रही हैं. ऐसी भी कई कवयित्रियाँ हैं जिनकी कविताओं की तारीफ भी करता हूँ.\nसवाल यह कि पुराने कवियों की नकल से इधर के कवि बचेंगे कैसे ? बचेंगे तभी जब ऐसे नकल करने वाले कवियों की भूरिभूरि नकली प्रशंसा से नामीगिरामी आलोचक बचेंगे. सच तो यह कि आलोचकों ने अपनी नावों को खुद ही समुद्र में डुबो कर डूबने की ठान ली है. ये आज की कविता के संकट का हल क्या ढ़ूँढ़ेंगे जब आज की आलोचना के सामने ईमान के संकट के साथ, काव्यालोचना की भाषा और पारिभाषिक शब्दावली को लेकर भी संकट है. वे पुराने बटखरों से नई सदी की कविता को देखने का काम कर रहे हैं.\nपारंपरिक आलोचनात्मक शब्दावली और पदो के साथ तत्सम बहुलता से इस हद तक ग्रसित हैं कि लगता है कि वे आलोचना नहीं बल्कि कोई विचारधारात्मक राजनीतिक लेख लिख रहे हैं या वैज्ञानिक या तकनीकी विषयों पर केंद्रित कोई लेख. जिसमें भाषा के नाम पर ऐसी हिंदी दिखती है जैसे वह यहाँ की नहीं बल्कि पश्चिम के किसी देश की हिंदी हो. आखिर वे आलोचना को रचना की भाषा में और ताजगी के साथ लिखने की पहल क्यों नहीं करते ? लगता है कि जैसे जानबूझ कर आलोचना के असली दाँतों की जगह भाषा के नकली दाँतों का पूरा सेट अपने जबड़े में फंसा रखा है. जाहिर है कि ऐसे आलोचकों के लिए कंठस्थ शब्दावली का वमन ही आलोचना का आदर्श है. आलोचकों ने यह सब कचरा खुद किया है, जाहिर है कि इसकी सफाई की जिम्मेदारी भी आलोचकों की है, पर ऐसे आलोचक जो खुद चलाचली की बेला में हैं, वे अब करेंगे भी क्या खाक ? सफाई तो दूसरे लोग ही करेंगे. यह दूसरी पीढ़ी कहीं बाहर से नहीं आयेगी. नई सदी में जो नयी पीढ़ी के लोग हैं उन्हीं में से कुछ होंगे, जिन्हें इसी नई सदी के भीतर से कविता और आलोचना के नये और भरोसेमंद केंद्र के रूप में अपने को बनाने का ऐतिहासिक काम करना है. ये केंद्र सूर्य हों चाहे चंद्रमा हों या न हों, जुगनू जैसे भी हों तो चलेगा भाई. एक कोशिश तो हो.\nगणेश पाण्डेय को यहाँ भी पढ़ें.\n14 Responses to "सबद भेद : कविता और आलोचना के केंद्र"\nबहुत ही विचारोत्तेजक और सटीक आकलन है। हमने भी अगर भोपाल और दिल्ली के कुछ जूतों के तस्में बांधे होते और उन्हें गर्व से अपने सर पर रखते तो हमारी झोली में स्थापना, चर्चा, कुछ पुरस्कार और कई प्रकाशन होते...\n21/3/12, 8:20 pm\nसटीक व सच्चाई बयान करता विचारोत्तेजक लेख। आलोचना को बहुत अधिक दायित्वपूर्ण बनना होगा। और सारे वादों ( वाद, वायदे और बजावन ) एक ओर रखने होंगे, निर्मम भी होना पड़ेगा।\n21/3/12, 8:49 pm\nSubir Rana Says\nJo Ganesh jee ne likkha hai uskey liye akoot sahas aur kartavyanishtha chahiye. Bahut acchee lagi thi Bipin jee uss din jo aapney Ganesh jee waali aalochna waali kitaab padh kar sunaya tha. Shabd aur tathyon ka endum sateek aur dhaar-daar prayog evam prahaar jo pardon aur parton ke aar-paar dekhta hai...phir kuttch nahi bachta...aur hamaam mein sab nangey padey dinkhtey hain...atm-mugdhta se ot-prot aur avval darzey ke chaaplooskhor. Ye sab anchhahey baal hee hain. Prerna to Ganesh jee jaisey logon se leni chahiye...jo sach ka ballam uthatey hain aur kushti ke liye taiyaar baithey hain...ab koi saamney aaney ki himmat na karey to sahi mein antatah 'walkout' hee milega aur ve vijai ghoshit kiye jaaenge\n21/3/12, 9:06 pm\nवर्तमान साहित्यिक परिदृश्य का जो नक्शा पांडे जी ने खींचा है वह यथार्थ की फोटोकपी जैसा लगता है ! तर्क की सुसंगति मे आगे बढ़ता हुआ लेख ठोस जमीनी निष्कर्षों पर जा खड़ा होता है !प्रस्तुति के लिए अरुनदेव जी का आभार !\n21/3/12, 9:36 pm\nइस लेख में आज की रचना आलोचना और पाखंड का कच्चा चिट्ठा पेश किया है प्रो. गणेश पाण्डेय ने. ऐसा आलोचकीय आक्रोश आवश्यक है, इसके बिना समकालीन रचनाशीलता और आलोचना की दादागिरी को उजागर ही नहीं किया जा सकता है. जिन लोगों का धंधा चल निकला है और तरह तरह से हाथ साफ कर रहे हैं उन्हें ये बातें गाली लगेंगी. वे इसे गैरजरूरी साबित करेंगे, हंस कर उपेक्षित करेंगे. लेकिन क्या कोई है जो केंद्र की तरफ से इन सवालों का जवाब देने के लिए तैयार होगा. या महापुरुषत्व की मोटी चमड़ी में पहले की तरह ही अपने को छुपाकर काम निकालते रहेंगे आलोचक और कविगण. आज की साहित्य और अकादमिक जगत की राजनीति सत्ता की राजनीति से कम पतित नहीं है. लेकिन, मज़े की बात यह कि कभी अपने गिरेबान में झांकने की चुनौती और अपनी ही नज़रों से गिर जाने की बातें कौन स्वीकारता है. इस बहस को और बढाया जाना चाहिए और कुछ मुकम्मल प्रतिमान तो तय ही होने चाहियें. इन सवालों को उठाने के लिए पांडेयजी से आलोचकीय साहस की तारीफ की जानी चाहिए.\n21/3/12, 10:23 pm\nबहुत व्यवस्थित तरीके से प्रो. गणेश पाण्डेय जी ने रचना और आलोचना पर लिखा है .. स्त्री विमर्श पर जो उन्होंने कहा है वह सही है . एक सा स्वर , एक सी टोन .. अधिकतर ये ही आ रहा है .\nबस एक बात से विचार मत-भेद है है .. ये ज़माना औसत का है ..\nनहीं , ये ज़माना भयवाह रूप से स्पर्धा का ज़माना है , प्रोफेशनलिज्म का ज़माना है और बाज़ार का ज़माना हैं .. यहाँ औसत आपको शीर्ष पर बैठा भी दिखाई दे सकता है . कुल मिलकर ये कुंठाओं का ज़माना है , इसलिए रचना और आलोचना उससे गहरे तक प्रभावित हैं ..\nसर को इस लेख के लिए बधाई ! अरुण आभार ..\n22/3/12, 7:21 am\nसाहित्य, विशेषकर हिंदी साहित्य, के परिदृश्य पर अध्येता का आक्रोश जायज है ......परन्तु सब कुछ बिगड़ा हुआ सा देखने की अहर्निश दृष्टि .......थोड़ा ज्यादा बलाघात निगेटिविटी पर ......लेकिन एक शानदार प्रस्तुति......!\n22/3/12, 10:41 am\nyah sach hai ki ausat darje kee kvita likhi jaa rahi hai aur kvita me nye charitron kee avajaahi ki zaroorat hai.. bahut se prshn purskaron kee rajneeti aur lipsa se lekar streevadi vimarsh ke ek se swar vicharneey hain.. bahut achha lekh .. sochne par majboor karta hai..\n22/3/12, 12:43 pm\nआपने हिन्दी आलोचना में व्याप्त व्याधि की निर्मम आलोचना करके सराहनीय काम किया है, लेकिन बिना नाम लिये आलोचना करना भी जैसे एक प्रवृत्ति बनती जा रही है, वैसे debateonline.in पर मौजूद लेख ‘किस प्रलेस की बात कर रहे हैं आप’ नाम लेकर की गई आलोचना का उदाहरण है। उम्मीद है कि यह एक शुरुआत होगी, जब आलोचना मे मौजूद दोषों की आलोचना दिखाई पड़ने लगे। धन्यवाद आपके लेख के लिये।\n22/3/12, 2:15 pm\nvicharo ko aalodit kr dene wali soch\n22/3/12, 4:50 pm\n"कई बार जगाने के लिए तेज़ बोलना पड़ता है "... आलेख में इसका आभास तो है..किन्तु सच ज्यादातर कड़वा ही होता है !...आलोचना के नाम पर प्रशस्ति वाचन ने कविता और गद्द्य दोनों का भरपूर अहित किया है और लगातार कर रही है, ... अभी किसी विशेषांक में मैंने पढ़ा, एक आलोचक महोदय की आत्मस्वीकृति कि -- "कई बार मैंने खराब कविताओं को भी अच्छा कहा है"... आलोचना के जरिये आगे कुछ सीख पाने का धैर्य भी आज के समय में गायब होता जा रहा है ...किसी भी तथाकथित 'बड़े' आलोचक से पुस्तक का लोकार्पण और बलर्ब लिखवा कर लोग तत्काल ही मुक्तिबोध या शमशेर बन जाना चाहते हैं..! लेखक संगठनों की अकर्मण्यता और साजिशाना आचरण की भी इसमें एक बड़ी भूमिका है । दिल्ली तो हमेशा से दूर ही रही है मानवीय-बोध और आमजन से । सायास लेखन ने कविता को बहुधा क्षति ही पहुँचाई है । .... मुझे लगता है कि कविता वह विधा है जो खुद को लिखवाते समय ( वह समय एक दिन, एक वर्ष कुछ भी हो सकता है )आत्मा को निचोड़ लेती है...आसान नहीं उस प्रसव-पीड़ा से आरामतलबी से गुजर जाना...और उसके बाद भी 'अंधेरे में' का रचा जाना किन्ही अप्रत्याशित क्षणों में ही संभव हुआ होगा !... आने वाले दिनों में आलोचना नई पीढ़ी से बहुत उम्मीद कर रही है ..और स्वस्थ समयों में यह हो सके..इसके लिए कविता को यदि अपने स्वर्णिम इतिहास से सीखना होगा तो वहीं अपने वर्तमान को देखते हुये भी भविष्य से निरंतर संवाद बनाना होगा !... श्री गणेश जी व श्री अरुण जी का आभार !!\n22/3/12, 8:56 pm\nइतना आसान नहीं लहू रोना ......गणेश भाई साहब का हौसला कायम रहे , मैं हुम्शहर होने के नाते इतना दावे के साथ कह सकता हूँ के इसकी कीमत भाई साब लगातार चुकाते रहे है ....नाम वाम लेने से विषय से भटकने का खतरा बढ़ जाता है वैसे जिन अग्रज साहित्य कार की अभी नीलकमल ने चर्चा की है वे दोनों ही लेख में जिन पुरस्कारों का संकेत है उससे नवाजें जा चुके है.....इस उम्मीद के साथ की बातें हवा में नहीं हो रही .....इस विनम्र और विशेष आग्रह कि नाम वाम से परहेज .....लेख पर बेहतर चर्चा के अनुकूल वातावरण निर्मित करेगा....\n23/3/12, 5:46 am\nगणेश पांडेय जी का यह लेख हमारे समकालीन साहित्‍य और आलोचना दोनों की कई परतों को बेबाकी से खोलकर रख देने वाला है। एक सृजनशील रचनाकार होने के कारण उनके लेखन में रचना के प्रति जो स्‍नेह है, वह भी यहां व्‍यक्‍त होता है, इसलिए इसे क्रिकेट की जुबान में 'ड्रेसिंग रूम' डिबेट की तरह लेना चाहिए... एक ईमानदार आलोचना, जो अपने समय की निर्मम व्‍याख्‍या से कुछ बेहतर परिणामों की अपेक्षा रखती है। ... जहां तक औसत रचना या रचनाकारों की बात है, यह हर कालखंड में होता आया है. समय की छलनी ही न्‍याय करती है...\n23/3/12, 9:40 pm\nअधिकांश लोगों को, सही माहौल दिया जाना, परिश्रमी, प्रतिभाशाली, रचनात्मक, और उत्पादक लेखकों और कवियों को अपनी आलोचना के द्वारा सही मार्ग दिखलाना, दूसरों में रचनात्मकता को प्रोत्साहित करें और उन्में विश्वास दें. इसी मूलमंत्र का पालन करने का हर आलोचक दम भरता है.. बदलते शिल्प, बदलते परिवेश, बदलती भाषा और इसके साथ बदलती दृष्टि, परिणाम-स्वरुप औसत दर्जे की रचनात्मकता... इन सबके चलते आलोचक भी अब बदले-बदले से नज़र आते हैं.. अब शायद ब्रांडेड (branded) वस्तुओं का दौर है. इसलिए आलोचना और आलोचोंका भी एक ब्रांड बनने लगा है.. गणेशजी का लेख बहुत मुखर लेख है.. बहुत हिम्मत के साथ लिखा गया है.. .!\n27/3/12, 6:26 pm


Here are expert backed tips to handle stress in positive way.- जानिए आप कैसे तनाव को सकारात्मक तरीके से इस्तेमाल कर सकते हैं। | HealthShots Hindi\nपॉजीटिव नजरिया तनाव को भी बेहतर तरीके से इस्तेमाल कर सकता है, जानिए क्या है एथलीट्स की ये जांची-परखी रणनीति\nPublished on:9February 2022, 19:00 pm IST\nकिसी के भी जीवन में तनाव किसी हमलावर की तरह आता है और बहुत सारा शारीरिक और मानसिक नुकसान करके भी जाने का नाम नहीं लेता। पर क्या इसे सही तरीके से संभाला जा सकता है?\nमेंटल स्ट्रेस को एक चुनौती की तरह लेना चाहिए। चित्र: शटरस्टॉक\nदुनिया भर में तनावग्रस्त लोगों की संख्या लगातर बढ़ती जा रही है। ऐसे में हर कोई यह जानना चाहता है कि आखिर मानसिक तनाव को कैसे कम किया जाए। दरअसल, मेंटल स्ट्रेस का नकारात्मक प्रभाव हमारे शारीरिक और मानसिक स्वास्थ्य पर पड़ता है। हाल ही में हुए एक शोध से पता चलता है कि तनाव के बारे में हमारे सोचने के तरीके का असर हमारे स्वास्थ्य पर दिखाई देता है। जो लोग तनाव को सकारात्मक तरीके से लेते हैं, उन्हें इससे निजात पाने में मदद मिल सकती है।\nसोचने का नजरिया है ज्यादा महत्वपूर्ण\nऑस्ट्रेलिया और अमेरिका में हुए शोधों में शोधकर्ताओं ने दावा किया है कि हमारे सोचने का नजरिया तनावपूर्ण परिस्थितियों से निपटने में मददगार है। रिसर्च में यह बात सामने आई कि आम लोगों की तुलना में एथलीट्स अपने तनाव को सकारात्मक तरीके से लेते हैं। नतीजतन, वे तनावपूर्ण परिस्थितियों से आसानी से बाहर निकल जाते हैं। तो आइए जानते हैं एथलीट की तरह आप अपने स्ट्रेस को कैसे हैंडल कर सकते हैं।\nतनाव को लेकर दो तरह की राय\nहम सभी कभी न कभी तनावपूर्ण परिस्थितियों से जरूर गुजरते हैं। शोध में यह बात सामने आई है कि लोग अपने स्ट्रेस को लेकर दो तरह की राय रखते हैं। एक वो लोग होते हैं जो सोचते हैं कि तनाव का नकारात्मक प्रभाव पड़ता है और हमें इससे बाहर निकलना चाहिए। वहीं, एक वे लोग होते हैं जो अपने तनाव को सकारात्मक व्यू में लेकर इसे एक चुनौती की तरह लेते हैं। जैसे एक एथलीट किसी प्रतियोगिता में हिस्सा लेने से पहले होने वाले स्ट्रेस को अपने प्रदर्शन से जोड़कर देखते हैं।\nऑस्ट्रेलिया और अमेरिका में हुई स्टडी में यह बात सामने आई है कि जो लोग तनाव को चुनौती की तरह स्वीकार करते हैं, उनके काम, मानसिक स्वास्थ्य और प्रदर्शन पर इसका सकारात्मक असर पड़ता है। ऐसे लोग कठिन से कठिन काम को एक खतरे की बजाय चुनौती के रूप में देखते हैं।\n400 एथलीटों पर हुआ अध्ययन\nखबरों के मुताबिक, इस स्टडी में 400 एथलीटों का डेटा एकत्र किया गया था। इनमें अलग-अलग खेलों के प्लेयर्स और कुछ इंटरटेनमेंट इंडस्ट्री के लोग शामिल थे। अध्ययन के लिए इन एथलीटों से तनाव और मेंटल हेल्थ को लेकर सवाल-जवाब किए गए। इस दौरान एथलीटों की उम्र और उससे संबंधित खेल का भी ध्यान रखा गया था।\nअध्ययन में यह पाया गया है कि आम लोगों की तुलना में एथलीट अपने तनाव को सकारात्मक और चुनौतीपूर्ण रूप में देखते हैं। नतीजतन, एथलीट खुद को अधिक एनर्जेटिक और कम अवसादग्रस्त पाते हैं।\nकाम करने की प्रेरणा मिलती है\nजो लोग तनावपूर्ण परिस्थितियों से गुजरते हैं, उन्हें पता चलता है कि यह कितना कष्टपूर्ण होता है। बेशक, हम तनाव को सकारात्मक रूप में नहीं देख सकते हैं। क्योंकि इसका हमारे स्वास्थ्य पर बेहद नकारात्मक प्रभाव पड़ता है। हालांकि, यह सही है कि एथलीटों को अत्यधिक तनाव की स्थिति उनके बेहतर प्रदर्शन और मेंटली हेल्दी रहने में मददगार है। जैसे कोई एथलीट किसी प्रतियोगिता के तनाव को फायदेमंद मानता है, तो इससे उसे अपने खेल पर फोकस करने और सक्सेस होने की प्रेरणा मिल सकती है।\nमानसिक तनाव को स्वीकार करें\nहम सभी जानते हैं कि एथलीट आम लोगों से काफी अलग होते हैं। वह नियमित रूप से शारीरिक एक्टिविटी करने के साथ एक हेल्दी डाइट को फॉलो करते हैं। इसके बावजूद हम मेंटल हेल्थ को बढ़ावा देने और मानसिक तनाव को अलग नजरिए से देख सकते हैं। अध्ययनों से बात सामने आई है कि यदि एक सामान्य व्यक्ति भी तनाव को सकारात्मक रूप में महसूस करें, तो इससे उसके मानसिक स्वास्थ्य में इजाफा हो सकता है।\nउदाहरण के लिए आप किसी प्रतियोगिता में हिस्सा लेने जा रहे हैं या किसी से बिजनेस डील के लिए मीटिंग करने जा रहे हैं। इस समय आप जो तनाव महसूस कर रहे हैं, उसे स्वीकार करें। जैसे कई लोगों की दिल की धड़कन बढ़ जाती है। इससे आपको अपने काम को ठीक तरीके से करने में मदद मिलेगी। आपको ऐसा करना पहली बार मुश्किल लग सकता है, लेकिन बाद में आप इसके अभ्यस्त हो जाएंगे।\nक्या रिश्तों के तनाव को सकारात्मक तरीके से लिया जा सकता है?\nरिश्तों का तनाव एक अलग तरह से प्रतिक्रिया करता है। पार्टनर या पति-पत्नी में छोटी-मोटी बात पर तकरार होना आम बात है। पर जब ये तकरार हर रोज होने लगे तो यह तनाव का कारण बन सकती है। जिसका असर आप दोनों के रिश्ते के साथ परिवार के अन्य सदस्यों पर भी आ सकता है। इस तरह के तनाव को किस तरह लेना चाहिए, इसके लिए हमने मनोवैज्ञानिक डॉ. अदिति कुंटे से बात की।\nडॉ. अदिति कहती हैं, “रिश्तों में नजरिया और संवाद दोनों ही बहुत महत्वपूर्ण हैं। किसी भी रिश्ते से जरूरत से ज्यादा अपेक्षा और संवाद की कमी तनाव और संघर्ष का कारण बन सकती है। ऐसे में जरूरी है कि अपनी अपेक्षाओं का बोझ दूसरे पर न डालें और विवाद को संवाद से सुलझाने की कोशिश करें।\nरिश्ते में ताजगी लाने के लिए सकारात्मक रवैया अपनाना बेहद जरुरी है। यदि आप अपने रिश्ते के बारे पॉजिटिव सोचेंगे तो इससे रिश्तें फिर से पहले जैसे होने की संभावना अधिक है। इसके अलावा आप मैरिज काउंसलिंग और रिलेशनशिप काउंसलिंग से मदद ले सकते हैं।”\nयह भी पढ़ें: आपकी मेंटल हेल्थ को दुरुस्त रखती हैं आउटडोर गेम्स, जानिए मस्तिष्क पर इनका प्रभाव\nLove and relationshipPositive stressRelationship stressstressToxic partnerToxic relationshipइमोशनल हेल्‍थमेंटल हेल्‍थहैप्‍पीनेस हैक्‍स